title: PZL TS-8 Bies

text: Kone lensi ensilentonsa 23. heinäkuuta 1955. Tyypillä saavutettiin kolme ilmailun maailmanennätystä, joista 20. toukokuuta 1957 lennetty ennätys pysyi voimassa elokuuhun 1982 asti.


title: PZL TS-8 Bies

text: WSK-Okecie rakensi 10 konetta ja WSK Mielec rakensi pääosan kaikkiaan 251 koneesta.


title: Kumimies

text: Kumimies (), oikealta nimeltään Randolph "Ralph" Dibny on DC Comics -kustantamon sarjakuvissa esiintyvä supersankari. John Broomen ja Carmine Infantinon luoma hahmo esiintyi ensimmäisen kerran vuonna 1960 "Flash" -sarjakuvalehden numerossa 112.


title: Kumimies

text: Ralph Dibny syntyi Waymoressa, Nebraskassa ja oli nuoresta iästä lähtien haaveillut kuuluisuudesta. Hän teki usein mitä tahansa saadakseen huomiota ja teki erinäisiä kepposia. Dibny oli kiinnostunut intian kumimiehistä, joita hän näki karnivaaleissa. Hän kiinnostui heidän erikoiskykyjen salaisuudesta ja sai selville heidän juovan Gingoldia. Juoma joka sisälsi harvinaista hedelmää gingoa, jota saa Yucatánista. Moni ihminen on kuitenkin allerginen kyseiselle hedelmälle. Dibny tislasi gingo hedelmän raa'an ytimen ja joi siitä saadun nesteen, jonka myötä hän sai samanlaiset venyvät jäsenet kuten intian kumimiehillä.


title: Kumimies

text: Dibny muutti sittemmin Central Cityyn ja loi itselleen sankarin asun ja nimitti itsensä Kumimieheksi. Hänen täytyi kuitenkin juoda uutetta muutaman päivän välein säilyttääkseen voimansa. Central Cityssä Dibny ystävystyi Salaman kanssa. Kumimiehestä kehittyi seikkailujen myötä loistava etsivä. Hänestä tuli sittemmin rikas ja kuuluisa tehdessään maailmanlaajuisia esiintymisiä julkisuudessa. Kiertueen aikana Dibny tapasi Sue Dearbornin, jonka kanssa hän meni myöhemmin naimisiin. Pariskunta ryhtyi yhdessä selvittämään mysteereitä pitkin maailmaa, kunnes Dibny liittyi Oikeuden Puolustajiin.


title: Kumimies

text: Vuosia myöhemmin Kumimies vaipui masennukseen ja hautoi itsemurhaa, kun hänen vaimonsa Sue kuoli. Hän yritti saada selville vaimonsa murhaajan ja pyysi Aavelta apua, jotta saisi vaimonsa takaisin. Aave käski Kumimiestä tappamaan Eclipson (jolle hän halusi kostaa manipuloinnista), mikäli hän haluaisi vaimonsa takaisin henkiin. Kumimies ei kuitenkaa kykene tappamaan Eclipsoa, joka väittää ettei tappanut Kumimiehen vaimoa. Paikalle saapunut Aave huutaa Kumimiehelle ja lähettää Eclipson pois.


title: Kumimies

text: Kumimies esiintyi Justice League Unlimitedissa vierailevana hahmona, jossa hahmon äänenä toimi Jeremy Piven. Sillä oli sarjan aikana kuitenkin kolme puheroolia.


title: Kumimies

text: Jaksossa "The Greatest Story Never Told" Kumimies joutui Booster Goldin kanssa ohjaamaan ihmisjoukkoja Mordrun hyökätessä kaupunkiin. Kaksikko ei ollut tyytyväinen tehtäväänsä, mutta pian Ihmenainen pyytää Kumimieheltä apua.


title: Kumimies

text: Toisessa puherooli jaksossaan "The Ties That Bind" Kumimies ja Salama ilmaisevat huolestuneisuuttaan, koska muut Oikeuden Puolustajat eivät tunnu kunnioittavan heitä tarpeeksi. Salama kysyy Kumimieheltä, että vaikuttaako hän hänestä lapselliselta, johon Kumimies vastaa kielteisesti. Seuraavaksi kaksikko nähdään pelaamassa Brawling Bots pöytäpeliä.


title: Kumimies

text: Kolmannessa ja viimeisessä puheroolijaksossa "Clash" Parasiitti varasti Kumimiehen voimat, jolla se melkein kukisti Metamorphon ja Batmanin, kunnes Kapteeni Marvel saapui apuun.


title: Kumimies

text: Kumimies esiintyi Batman – pelottomat -sarjan jaksossa "Journey to the Center of the Bat" 30. tammikuuta 2009, jossa hahmon äänenä toimi Sean Donnellan. Se auttoi Muovimiestä ja Batmania Baby Facen pysäyttämisessä. Kumimies tappeli Muovimiehen kanssa läpi jakson siitä kumpi on parempi apuri Batmanille. Jakson loppupuolella Batman kertoo kuitenkin että hän työskentelisi mieluummin yksin kuin kummankaan kanssa. Kumimiehellä oli sarjassa naamio, jota hahmo käytti viimeksi ensimmäisissä sarjakuvissaan.


title: Propranololi

text: Propranololi on ei-selektiiviisiin beetasalpaajiin kuuluva lääkeaine. Sitä käytetään muun muassa paniikkikohtausten, korkean verenpaineen ja esiintymisjännityksen hoitoon. Propranololia myydään Suomessa valmistenimellä Propral 10 mg, 40 mg ja 80 mg tabletteina sekä valmistenimellä "Ranoprin" ja "Inderal" (Astra Zeneca) 40 mg ja 80 mg tabletteina.


title: Propranololi

text: Propranololin keksi skotlantilainen tutkija James W. Black 1950-luvun loppupuolella ja hän sai löytönsä ansiosta Nobelin fysiologian tai lääketieteen palkinnon, joka on yksi viidestä alkuperäisestä Nobel-palkinnosta.


title: Propranololi

text: Propranololia käytettiin aluksi angina pectoriksen hoitoon, sekä korjaamaan sydämen rytmihäiriöitä. Propranololia on käytetty myös esiintymisjännitykseen sekä dopingina lajeissa, joissa vaaditaan vakaata kättä ja hyviä hermoja, kuten ammunnassa. Näissä lajeissa propranololin käyttö onkin kielletty. Propranololia käytetään myös paniikkihäiriön oireiden hoitoon. Propranololin vaikutus perustuu paniikkioireiden ja post-traumaattisten stressihäiriöiden hoidossa sydämen syketiheyden alentamiseen sekä verenpaineen laskemiseen. Lääkkeen vaikutukset ovat sekundäärisiä eli toissijaisia, eli ei suoraan kohdistu vallitsevaan sosiaaliseen jännitykseen taikka vastaavaan tilanteeseen.


title: Propranololi

text: Lääkettä voidaan käyttää myöskin muiden lääkkeiden, varsinkin neuroleptien aiheuttamiin sivuvaikutuksiin. Tällaisia voivat olla esimerkiksi vapina, akatisia sekä sydämentykytys. Edelleen on propranololilla ollut käyttöä toissijaisena lääkityshoitona Parkinsonin tautiin liittyvään liikevapinaan, esimerkiksi levodopan rinnalla yhdistettynä. Vuosikausiannostelun terapeuttinen leveys oli tuolloin 60–100 mg/vrk.


title: Propranololi

text:
Lisäksi lääkettä käytetään päänsäryn sekä migreenin ja glaukooman eli silmänpainetaudin hoitoon.
Sydänperäisten äkkikuolemien torjumisessa lääkkeellä on myöskin merkitystä.


title: Propranololi

text: Yleensä astmaatikoilla saattaa lääkkeen ottaminen pahentaa oireita. Yhteisvaikutuksia tunnetaan lukuisten muitten lääkkeitten kanssa. Ennen propranololi-lääkityksen aloittamista olisi hyvä selvittää muut lääkitykset, sekä näiden mahdolliset yhteisvaikutukset.


title: Propranololi

text: Liiaksi annosteltuna, saattaa propranololin vaikutus muodostua bradykardiseksi, koska lääke ei omaa sympatomimeettista vaikutusaluetta. Silloin sydän on harvalyöntinen.


title: Propranololi

text: Propranololi, kuten muutkin beetasalpaajat, saattaa pahentaa masennuksen oireita.


title: Propranololi

text: Liikaa annostellun sydänlääke digoksiinin haittavaikutuksia saattaa samanaikaisesti, taikka jälkeisesti annettu propranololi pahentaa.


title: Propranololi

text: Lääketieteellisiin leikkausoperaatioihin menevien tulisi mainita hoitaville henkilöille mahdollisesta propranololi-lääkityksestä. Lääkkeellä on todettu olevan vaikutusta nukuttaviin, eli anesteettisiin lääkeaineisiin.


title: Propranololi

text: Propranololin yliannostuksesta seuraavaan tilaan voi liittyä vaikeuksia pysyä pystyssä, matalasta verenpaineesta seuraavat oireet ja näkö- ja aistiharhoja, jotka johtuvat aivojen rajoittuneesta verenkierrosta matalan verenpaineen vuoksi. Suurina annoksina tila voi olla hengenvaarallinen. Kaatumisista aiheutuvat vammat saattavat myös haitata vakavasti, erityisesti päähän kohdistuvat iskut ja verenvuotoa aiheuttavat vammat. Yleisesti yli 1 gramman annos on mahdollisesti tappava. Annoksen kasvaessa riski vaipua koomaan kasvaa. Jos potilas kokee kohtauksia tai väpinää niitä saatetaan hoitaa bentsodiatsepiineilla kuten diatsepaamilla, tilanteesta riippuen.


title: Max Chilton

text: Max Alexander Chilton (s. 21. huhtikuuta 1991 Reigate, Surrey, Englanti, Yhdistynyt kuningaskunta) on brittiläinen rata-autoilija.


title: Max Chilton

text: Chilton kilpaili Formula 1:ssä kaudet 2013–2014 Marussia -tallissa. Chilton oli parhaimmillaan kahdesti kolmastoista, joten hän ei saavuttanut MM-pisteitä. Aiemmin Chilton kilpaili kolme edellistä kautta GP2 -sarjassa sijoittuen kaudella 2012 sarjan neljänneksi. Nykyään Chilton kilpailee Indy Lights ja FIA World Endurance Championship -sarjassa.


title: Max Chilton

text: Chiltonin veli Tom kilpailee WTCC -sarjassa.


title: Max Chilton

text: Chilton aloitti kilpauransa 10-vuotiaana karting -autoista, joissa hän käytti 2 vuotta aikaa opettelemiseen, ennen siirtymistään nuorten TKM:ään. Hän alkoi hankkimaan itselleen mainetta JICA:ssa, jossa hän pääsi säännöllisesti palkintokorokkeelle, ennen kuin Chilton huomattiin 14-vuotiaana, jolloin hän esiintyi Super 1 National Kart Championshipsissä.


title: Max Chilton

text: Chilton ajoi kauden 2005 sekä kartingia että T Carsia, joka sovitettiin kartingin lisäksi kisakalenteriin. Hän ajoi T Carsissa 14-vuotiaasta 17-vuotiaaksi. Hän sijoittui ensimmäisellä kaudellaan kahdeksanneksi, ennen kuin hän lopulta sijoittui kolmanneksi. Hän jatkoi T Carsissa vuonna 2006, jossa hän sijoittui toiseksi jopa Luciano Bachetan edelle voittaen hänet vain kolmella pisteellä. Chilton voitti 7 kilpailua, Bacheta 6.


title: Max Chilton

text: Chilton debytoi Formula 3:ssa vuoden 2007 toisella kierroksella, vaikkei alle 16-vuotiaat saaneet osallistua. Hänen paras tulos oli 11. Bukarestissa ja Brands Hatchissa. Hän esiintyi yhden kerran Star Mazda Championshipissä.


title: Max Chilton

text: Chilton ajoi toisella kaudellaan Daavid Hayle Hitech Racingissa ja nousi mestaruustaistelussa kymmenenneksi. Hän ajoi itselleen kaksi kertaa paalupaikan, Monzassa ja Rockinghamissa. Hän oli kaksi kertaa palkintokorokkeella ollen toinen Oulton Parkissa ja kolmas Rockinghamissa. Kaudeksi 2009 hän siirtyi Carlin Motorsportiin ajaen kolme kertaa paalupaikalle neljässä ensimmäisessä kisassa. Chilton voitti kauden aikana kaksi kilpailua, ensin Autódromo Internacional do Algarvessa, Portimãossa ja toisen viimeisessä kilpailussaan Formula 3 -sarjassa Brands Hatchissa.


title: Max Chilton

text: Chilton siirtyi Aasian GP2-sarjaan ajamaan Barwa Addax Team -tallissa vuosina 2009-2010. Sieltä Chilton suuntasi Ocean Racing Technology.


title: Max Chilton

text: Kaudeksi 2011 Chilton siirtyi ajamaan Carlin Motorsportissa, jossa hän oli ajanut Formula 3:ssa ja joka kokeili ensimmäistä kauttaan GP2:ssa. Hän oli Aasian sarjassa 22. ja pääsarjassa 20. Tiimi vaihtoi kaudeksi 2012 nimensä Marussia Carlin GP2 Teamiksi. Hän oli kaudella GP2 -sarjan neljäs toimien samalla Marussia F1 Teamin testikuljettajana.


title: Max Chilton

text: Marraskuussa 2011 Chilton ajoi nuorten kuljettajien testin Abu Dhabissa, Yas Marina Circuitilla Force Indian autolla. Myöhemmin Chilton nimitettiin Marussia testi- ja varakuljettajaksi kaudella 2012. Ensimmäisen kerran hän ajoi perjantain vapaissa harjoituksissa Abu Dhabin GP:ssä 2012.


title: Max Chilton

text:
Joulukuussa 2012 Marussian tekninen johtaja Nikolai Fomenko ilmoitti Chiltonin kilpailevan tallin toisena kilpakuljettajana 2013. Talli vahvisti seuraavana päivänä Chiltonin kilpailevan jokaisessa kilpailussa. Chilton debytoi 17. maaliskuuta 2013 Australian GP:ssä. Hän oli ensimmäisessä kilpailussaan 17:s. Chiltonin ajoi kauden parhaan tuloksensa Monacon GP:ssä sijoittuen 14:ksi. Hän ajoi kauden kaikki 19 kilpailua maaliin saakka, jonka myötä hän sai nimiinsä ennätyksen enimmästä määrästä maaliin ajettuja kilpailuja uran alusta laskettuna.
Vuoden 2014 alussa julkistettiin Chiltonin jatkosopimus Marussian kanssa. Kanadan GP:ssä Chilton keskeytti ensi kertaa F1-urallaan kolaroituaan tallikaveri Jules Bianchin kanssa, joka katkaisi Chiltonin 25 kilpailun mittaisen maaliinipääsyputken. Marussia -tallin ajauduttua lokakuussa 2014 konkurssiin jäi Chilton ilman F1-paikkaa ja F1-ura päättyi ennen aikojaan.


title: Max Chilton

text: • Abu Dhabin GP:ssä 2014 jaettiin tuplapisteet.


title: Max Chilton

text: Chilton syntyi Reigatessa Surreyssa. Hänen isänsä Grahame Chilton on monimiljonääri ja toimii puheenjohtajana vakuutusyhtiö Aon Benfield ja varapuheenjohtajana Aon Corporationissa. Hänet koulutettiin Ardingly Collegessa 2000-2008.


title: Young Justice (animaatiosarja)

text: Young Justice on Warner Bros. Animationin ja DC Entertainmentin tuottama Emmy-palkittu animaatiosarja, jota esitettiin Yhdysvalloissa Cartoon Networkilla. Sarja perustuu DC Comicsin samannimiseen sarjakuvaan, jota julkaistiin vuosina 1998–2003. Siinä esiintyy supersankareiden nuoret apurit, jotka ovat kiihkeitä todistamaan mentoreilleen ja itselleen olevansa kyvykkäitä toimimaan ilman mentoriensa apuja. Tämän ohella nuoret sankarit käyvät läpi normaalien teini-ikäisten ongelmia.


title: Young Justice (animaatiosarja)

text: Sarjan kaksiosainen avausjakso esitettiin 26. marraskuuta 2010 tunnin mittaisena erikoisohjelmana. Myöhemmin 7. tammikuuta 2011 sarjan kaksi avausjaksoa esitettiin uudelleen erillisinä jaksoina.


title: Young Justice (animaatiosarja)

text: Teräsmies on taistellut rikollisia vastaan jo kymmenen vuotta ja hänen vasta perustamansa Oikeuden Puolustajat on noussut julkisuuteen tehokkaan toiminnan myötä. Tämä on ajanut rikolliset maan alle keksiäkseen parempia keinoja taistella sankareita vastaan. Julkisuuden myötä Oikeuden Puolustajat tarvitsevat ryhmän, joka toimisi salaisesti pois julkisuudesta ja saisi piileskelevät rikolliset kiinni. Tämän myötä tehtävään nousee Vesipojan johtama Young Justice.


title: Young Justice (animaatiosarja)

text:
Vesipojan ohella ryhmään kuuluvat aluksi Poika Salama, Robin, Teräspoika ja Miss Martian. Ryhmän päämaja sijaitsee pienellä saarella, jossa heidän päämajansa on rakennettu kalliovuoren sisälle. Heidän valvojana toimii Punainen Tornado, joka saa käskyt Oikeuden Puolustajien eri jäseniltä. Hän ei kuitenkaan suostu auttamaan nuoria sankareita itse toiminnassa, mutta antaa tarvittaessa neuvoja tehtävien suorittamiseen. Alkuaikana viisikko tuskailee ryhmänhengen rakoilemisesta ja he yrittävät kaikin keinoin saada joukkuehenkeä paremmaksi ja auttaa Miss Martiania sopeutumaan Maan tavoille.
Sarjan tuottamisesta vastaavat Brandon Vietti ja Greg Weisman kertoivat San Diegon Comic Conissa heinäkuussa 2010 Young Justicen olevan ikään kuin salainen yksikkö, jotka taistelevat superrikollisia vastaan, koska tunnetumpi ryhmä Oikeuden Puolustajat eivät ehdi usein taistella suuria määriä rikollisia vastaan. Sarja sijoittuu 50 DC Multiversumeihin ja tarkemmin Maa-16, lisäksi sarjassa tulee esiintymään kuusitoista jäsentä Oikeuden Puolustajista. Puolestaan Young Justicen pääryhmä tulee koostumaan hahmoista Robin (Dick Grayson), Poika Salama, Vesipoika, Teräspoika, Miss Martian ja Artemis. Vihollisina esiintyvät ainakin Vandal Savage, Queen Bee, sekä Kapteeni Pakkanen ja Icicle.


title: Young Justice (animaatiosarja)

text: Sarjakuvasta poiketen Robinin roolia kantaa Tim Draken sijasta Dick Grayson. Myös Vesipojan roolissa toimii alkuperäisen Garthin sijasta afro-amerikkalainen Jackson Hyde. Lisäksi Artemis nimisen sankarittaren asu muistuttaa enemmän Arrowetten asua.


title: A.T. Eko

text: A.T. Eko (s. 9. huhtikuuta 2001) on suomenhevonen ja vuoden 2010 ravikuningas. Sen isä on Suikun Ero ja emä A.T. Viksu. Sen säkäkorkeus on 159 cm.. A.T. Ekon omistaa Einari Vidgrén Oy, ja sitä ohjasti hevosen valmentaja Eero Hakkarainen. Ori lopetti kilpauransa vuonna 2012.


title: A.T. Eko

text: Vieremäläinen liikemies Einari Vidgrén osti A.T. Ekosta puolet, kun hevonen oli viisivuotias. Hevosen yhteisomistajuus tuotti ongelmia, ja lopulta Vidgrén osti itselleen myös toisen osuuden. Myöhemmin A.T. Ekolle tuli ongelmia, ja sen luultiin nuoruutensa liian kovien kilpailujen takia olevan jo uransa lopulla, mutta Eero Hakkaraisen valmennuksessa se onnistui 9-vuotiaana nousemaan ravikuninkaaksi. Hevosen nimen etuliite tulee köyliöläisestä hevosenkasvattajasta Aapo Teperistä, jonka tilalla syntyneiden A.T.-hevosten joukossa on monta tähtijuoksijaa.


title: A.T. Eko

text: A.T. Eko on voittanut muun muassa L. Fabritius -muistoajon, Satakunta Seniorin, Savo-ajon sekä useita V75- ja V75 -finaalilähtöjä. Kylmäverihevosten Suur-Hollola-ajossa se oli toinen vuonna 2007. Ravikuninkaan tittelin A.T. Eko saavutti Oulun kuninkuusraveissa 2010. Ori voitti kaksi osalähtöä ja sijoittui mailin matkalla toiseksi.


title: I.P. Vipotiina

text: I.P. Vipotiina (s. 1. kesäkuuta 1999) on suomenhevostamma. Se on vuosien 2009, 2010 ja 2011 ravikuningatar I.P. Vipotiinan isä on Turo ja emä I.P. Vipotti. Sen säkäkorkeus on 155 cm. Hevosta ohjastaa Pertti Puikkonen, jonka tallissa Espoonkartanon alueella se asuu. Sen omistavat Seppo Juvonen sekä Rip Rap Team eli Jouni Koittola ja Hannu Hokkanen. Sen on kasvattanut Heikki Parviainen. Parvaisen kasvattamien hevosten nimessä oleva etuliite I.P. tulee kantatamma Ilta-Postin nimestä. I.P. Vipotiinan hoitaja Jaana Lehtonen valittiin vuoden 2010 hevosenhoitajaksi ja I.P. Vipotiina Vuoden vanhemmaksi suomenhevostammaksi..


title: I.P. Vipotiina

text: I.P. Vipotiina juoksi 3-vuotiaana tammojen täyden matkan suomenennätykset 1.34,9 volttilähetyksellä ja 1.34,1 autolähetyksellä. 4-vuotiaana se voitti Kriteriumin, Pikkuprinssin, Pikkupelimannin ja Oulu Expressin, 5-vuotiaana Suomenhevosten Derbyn. Se on osallistunut kuninkuusraveihin vuosina 2006 ja 2007. 10-vuotiaana juoksi tammojen SE-ajan (ja ME) 1.20,2aly ja voitti siten Suurmestaruus-ajon. Se on ravikuningatar 2009 ja 2010.


title: I.P. Vipotiina

text: I.P. Vipotiinalta leikattiin 2006 nuljuluusta palanen, ja sen arveltiin joutuvan lopettamaan raviuransa ja siirtymään siitoshevoseksi.


title: I.P. Vipotiina

text: Vuoden 2010 Kuninkuusraveissa Oulussa I.P. Vipotiina voitti kaikki kolme matkaa. Sen saama kokonaisaika kolmelta matkalta 9.36,9 on tammojen kovin yhteisaika vuodesta 1984 lukien.


title: I.P. Vipotiina

text: Vuosi 2011 ei alkanut I.P. Vipotiinalta hyvin, eikä se ollut voittanut ennen Kuninkuusraveja yhtään kilpailua. Kuninkuusraveissa se kuitenkin voitti jälleen kaikki kolme lähtöä ja siten ravikuningatar-tittelin Ylöjärven Teivossa jo kolmannen kerran peräkkäin. Viimeisellä matkalla I.P. Vipotiina teki kylmäveristen tammojen Suomen ennätyksen pitkällä matkalla.


title: Kätkijät (vuoden 2010 elokuva)

text: Kätkijät () on vuonna 2010 valmistunut japanilainen animaatioelokuva. Se perustuu Mary Nortonin Kätkijät-lastenkirjaan. Suomessa elokuva sai ensi-iltansa 28. lokakuuta 2011.


title: Kätkijät (vuoden 2010 elokuva)

text: 14-vuotias Arietta on pikkuväkeen kuuluva tyttö, joka asuu perheineen vanhan lähiökartanon lattian alla. Ariettan perhe elää rauhallista elämää, lainaten talossa asuvien ihmisten tavaroita elääkseen ja varoen paljastumista. Eräänä päivänä taloon muuttava sairas poika, Shō, kuitenkin näkee Ariettan, mikä muuttaa perheen elämän.


title: Kätkijät (vuoden 2010 elokuva)

text: Elokuvassa ei nähdä Ariettan sisarusta Peagreen (Suom. Kellolainen), vaan tämä on Ariettan äiti. Ensimmäisellä kätkentäkerrallaan Shō näkee Ariettan, kun tämä on isänsä kanssa kätkemässä silkkipaperia ja sokeria. Säikähtäessään ja paikalta paetessaan Arietta pudottaa sokeripalan, jonka Shō tuo myöhemmin hänelle. Sokeripalan mukana on pieni lappu, jossa lukee "Taisit unohtaa jotain."


title: Kätkijät (vuoden 2010 elokuva)

text: Eräänä iltana Ariettan isä palaa kätkentäreissultaan jalkansa nyrjäyttäneenä. Hän tapasi Petterin, joka auttoi hänet kotiin. Myöhemmin Petteri auttaa perhettä muuttamaan.


title: Kätkijät (vuoden 2010 elokuva)

text: Kodinhoitaja Haru rikkoo Ariettan ja tämän perheen idyllin kutsumalla tuholaistorjujat paikalle ja vangitsemalla Ariettan äidin lasipurkkiin. Shō:n avulla Arietta saa pelastettua äitinsä, jonka jälkeen perhe muuttaa.


title: Kätkijät (vuoden 2010 elokuva)

text:
Shōlla on sydänsairaus ja hän odottaa leikkaukseen pääsyä. Poika kuitenkin tietää, että leikkauksesta selviäminen on hyvin epätodennäköistä.
Elokuva pohjautuu Mary Nortonin vuonna 1952 julkaistuun lasten fantasiaromaaniin "Kätkijät". Ghiblin ohjaajat Hayao Miyazaki ja Isao Takahata suunnittelivat "Kätkijöiden" animaatioversion tekoa jo 40 vuotta aiemmin, mutta projektia alettiin toteuttaa vasta vuonna 2008. Aluksi projekti kulki nimellä "Chiisana Arrietty" (”Pikku Arietta”). Hiromasa Yonebayashin asettaminen ohjaajaksi oli tuottaja Toshio Suzukin ehdotus.
Elokuvan tapahtumapaikan japanilais-eurooppalaisen kartanon mallina oli Aomorin prefektuurin Hirakawassa sijaitseva Seibien, jonne Ghiblin työntekijät tekivät matkan vuonna 2008. Hayao Miyazakin mukaan elokuvassa kartano sijaitsee Tokion Koganeissa.


title: Kätkijät (vuoden 2010 elokuva)

text: 8. maaliskuuta 2010 yhteensä kahteenkymmeneen japanilaiseen elokuvateatteriin asennettiin telttakankaasta tehdyt 1,8 × 10,5 m -kokoiset Karigurashi no Arrietty -julisteet. Lisäksi Tokion nykytaiteen museossa järjestettiin 17. heinäkuuta – 3. lokakuuta 2010 ”Karigurashi no Arrietty × Taneda Yōhei” -näyttely. 1 200 neliömetrin suuruiseen näyttelysaliin oli koottu Ariettan talo lavasteena.


title: Kätkijät (vuoden 2010 elokuva)

text: 17. kesäkuuta 2010 mennessä elokuvan ennakkolippuja oli myyty kahdessa kuukaudessa 54 000 kappaletta, mikä on noin kolme kertaa "Ponyo rantakalliolla" -elokuvan vastaava määrä.


title: Kätkijät (vuoden 2010 elokuva)

text: Kätkijät sai ensi-iltansa Japanissa 447 kopion voimin. Kahtena avauspäivänään 17. ja 18. heinäkuuta 2010 se tuotti 900 miljoonaa jeniä ja sen näki 680 000 katsojaa, mikä oikeutti ykköstilaan Japanin ranking-listalla. Kolmena ensimmäisenä päivänä katsojia kertyi 1 038 138 ja tuloja yli 1,3 miljardia jeniä. Katsojista 60 % oli naisia. Pia-kustantamon ensi-illan katsojatyytyväisyyskyselyssä elokuva tuli neljänneksi.


title: Tulitikli

text: Tulitikli ("Spinus cucullatus") on eteläamerikkalainen uhanalainen varpuslintu.


title: Tulitikli

text: Tulitiklit elävät Venezuelassa neljän läänin alueella, Kolumbian Norte de Santanderissa ja Guyanan lounaisosassa, josta löydettiin uusi populaatio vuonna 2000. Trinidadissa elänyt vahva populaatio on todennäköisesti hävinnyt, sillä havaintoja ei ole tehty 1960-luvun jälkeen. Myös Puerto Ricossa elänyt, häkkikarkureista syntynyt populaatio, on vaarassa hävitä. Lajin kokonaiskanta on 2 500–9 999 yksilöä ja kanta on edelleen taantumassa.


title: Tulitikli

text: Lajin uhanalaisuuden syy on kaupallinen pyynti, joka on 1940-luvulta saakka ollut laitonta. Tulitikli on suosittu lemmikki värikkään ulkomuotonsa ja kauniin laulunsa takia. 1920-luvulta alkaen sitä on risteytetty kanarialintujen kanssa punertavien värisävyjen saamiseksi. Hans Duncker ja Karl Reich tutkivat silloin värien periytyvyyttä.


title: Serge Daan

text: Serge Daan (11. kesäkuuta 1940 Mook, Alankomaat) on hollantilainen käyttäytymistutkija.


title: Serge Daan

text: Serge Daan opiskeli biologiaa Amsterdamin yliopistossa, jossa hän väitteli filosofian tohtoriksi, aiheenaan eläinten talvihorros. Väitöksen jälkeen hän työskenteli neljä vuotta Max Planck -instituutin käyttäytymistieteen laitoksella Jürgen Aschoffin ja Colin Pittendrighin ohjauksessa. Vuonna 1975 Daan nimitettiin Groningenin yliopiston apulaisprofessoriksi ja 1996 etologian professoriksi. Vuodesta 2003 lähtien hän on hoitanut Nikolaas Tinbergenin perustamaa Käyttäyttymisbiologian kunniaprofessorin virkaa.


title: Serge Daan

text: Daan on perehtynyt etenkin ihmisten ja muiden eläinten biologisen kellon tutkimiseen. Biologinen kello ohjaa eliön perinnöllisiä rytmisiä toimintoja. Daan on kirjoittanut noin 250 tieteellistä artikkelia, pääosin eliön vuorokausirytmiikasta.


title: Carrie 2 – raivo

text: Carrie 2 – raivo () on Katt Shean ohjaama yhdysvaltalainen kauhuelokuva vuodelta 1999. Se on jatko-osa Brian de Palman "Carrielle" (1976). Vaikka Shean ohjaus onkin pätevää, elokuva epäonnistuu epäuskottavan käsikirjoituksen takia. Elokuvassa käytetään Stephen Kingin luomia henkilöhahmoja.


title: Carrie 2 – raivo

text: Elokuvan pääosia näyttelevät Emily Bergl, Mena Suvari, Jason London ja Amy Irving, joka oli mukana myös ensimmäisessä osassa.


title: Carrie 2 – raivo

text: 20 vuotta aikaisemmin Carrie tuhosi kaikkea vihallaan. Painajainen on päättynyt, mutta Carrien sisarpuoli saa samanlaisia voimia ja lähtee kostoreissulle.


title: Kaptopriili

text: Kaptopriili (CHNOS) on angiotensiinikonvertaasientsyymin estäjä eli ACE-estäjä, jota käytetään verenpainetta alentavana lääkkeenä.


title: Kaptopriili

text: Kaptopriilisynteesin lähtöaineena on metakryylihappo. Metakryylihapon ja vetyhalogenidin välisellä reaktiolla muodostuu halogenoitu karboksyylihappojohdannainen, josta tehdään tionyylikloridin avulla 2-metyylipropaonyylikloridin johdannainen. Tämä johdannainen reagoi proliinin kanssa ja muodostuneen yhdisteen enantiomeerit erotetaan. Puhdistetun yhdisteen annetaan reagoida ammoniumvetysulfidin kanssa, jolloin tuotteena muodostuu kaptopriiliä.


title: Kaptopriili

text: Kaptopriilin kiderakenteen alkeiskoppi on ortorombinen ja yhdiste esiintyy erikoisessa antiplanaarisessa konformaatiossa. Kaptopriili liukenee kohtalaisesti veteen ja myös orgaanisiin liuottimiin. Vesiliuoksissa yhdiste esiintyy cis- ja trans-isomeereina. Näistä cis-muoto on hieman happamampi ja myös stabiilimpi emäksisemmissä olosuhteissa. Happamissa olosuhteissa trans-isomeeri on vakaampi. Trans-kaptopriilin heikompi happamuus johtuu karboksyyliryhmän vedyn ja amidoryhmän hapen välisestä vetysidoksesta.


title: Kaptopriili

text: Kaptopriiliä käytetään verenpainetaudin, sydämen vajaatoiminnan hoitoon ja sydänkohtauksen jälkeiseen hoitoon. Lisäksi yhdistettä käytetään diabetespotilailla ehkäisemään valtimosairauksien puhkeamista.


title: Kaptopriili

text: Kaptopriili vaikuttaa muiden ACE-estäjien tavoin estämällä angiotensiini II:n synteeisä. Angiotensiini II nostaa verenpainetta supistamalla verisuonia. Ihmisen elimistössä kaptopriili metaboloituu symmetriseksi disulfidikseen kaptopriilidisulfidiksi.


title: Kaptopriili

text: Kaptopriili voi aiheuttaa makuaistin heikentymistä, pansytopeniaa, keuhkorakkuloiden tulehtumista, haimatulehduksen, agranulosytoosin tai luuydinlaman. Osan sivuvaikutuksista on arveltu johtuvan kaptopriilin tioliryhmästä. asetyylisalisyylihapon ja naloksonin yhteiskäytön on todettu haittaavan kaptopriilin verenpainetta alentavaa vaikutusta.


title: Eero Vuorinen

text: Eero Vuorinen (s. 18. toukokuuta 1953 Padasjoki) on suomalainen lääkäri, Kymenlaakson keskussairaalan kipupoliklinikan osaston ylilääkäri.


title: Eero Vuorinen

text: Vuorinen on valmistunut lääkäriksi Kuopion yliopistosta 1977. Hän valmistui anestesian erikoislääkäriksi Helsingin yliopistosta 1987.


title: Things Ain’t What They Used to Be

text: ”Things Ain’t What They Used to Be” on Mercer Ellingtonin säveltämä jazzstandardi vuodelta 1941. Johnny Hodgesin johdolla nauhoitettu ensilevytys, jonka kokoonpano koostui Duke Ellingtonin orkesterin jäsenistä, nosti kappaleen nopeasti monien big band -aikakauden orkesterien ohjelmistoon. Ellingtonin lisäksi muun muassa Glenn Miller, Charlie Barnet, Les Brown ja Harry James soittivat kappaletta yhtyeidensä kanssa. Kappale on Mercer Ellingtonin tunnetuin sävellys.


title: Things Ain’t What They Used to Be

text: Kappale syntyi aikana, jolloin orkesterinjohtaja Duke Ellington ei saanut muusikkoliitto ASCAP:n lakon takia soittaa omia sävellyksiään radiossa. Näin ollen hän tilasi kappaleita pojaltaan Merceriltä ja Billy Strayhornilta, jotka eivät kuuluneet liittoon. Strayhorn sävelsi Ellingtonille muun muassa kappaleet ”Take the ’A’ Train” ja ”Chelsea Bridge”; Mercer Ellingtonin tuotoksia puolestaan olivat ”Things Ain’t What They Used to Be”, ”Blue Serge” ja ”Moon Mist”.


title: Things Ain’t What They Used to Be

text: Rakenteeltaan kappale perustuu kahteen vuorottelevaan riffiin C-duurissa, seuraten 12 tahdin blueskaavaa. Hidas blueskappale soitetaan yleensä instrumentaalina, mutta toisinaan myös Ted Parsonsin kirjoittamilla sanoilla laulettuna.


title: Kokko (albumi)

text: Kokko on kansanmusiikkiyhtye Värttinän vuonna 1996 ilmestynyt kuudes studioalbumi. Sen julkaisi yhdysvaltalaisen Warner Music Groupin omistama levy-yhtiö Nonesuch Records. Albumi ilmestyi Suomessa ja Pohjois-Amerikassa samanaikaisesti lokakuussa 1996, mutta muualla maailmassa vasta tammikuussa 1997. "Kokko" on viimeinen Värttinän albumi, jolla yhtyeen perustajajäsen Sari Kaasinen on mukana.Alla on albumin alkuperäinen, Värttinän ja tuottaja Janne Haaviston tarkoittama kappalejärjestys, jota levy-yhtiö muutti ennen levyn julkaisemista.


title: Kaato

text: Kaato tarkoittaa muun muassa seuraavia:


title: Eddie DelGrosso

text: Eddie DelGrosso (s. 27. elokuuta 1985 Las Vegas) on yhdysvaltalainen jääkiekkopuolustaja.


title: Eddie DelGrosso

text: DelGrosso pelasi kaudella 2004–2005 USHL-liigassa St. Louis H. Eaglesin joukkueessa, josta hän siirtyi kahdeksi seuraavaksi kaudeksi Indiana Iceen, jossa hän oli kahdesti sarjan eniten maaleja tehnyt puolustaja.


title: Eddie DelGrosso

text: Tämän jälkeen hän siirtyi NCAA:han Nebraska-Omahan yliopistojoukkueeseen, jossa hän vietti neljä kautta. Hänet valittiin kerran sarjan kakkos- ja ykköstähdistöön. Kaudella 2009–2010 DelGrosso pelasi kahdeksan ottelua AHL:n Springfield Falconsissa.


title: Eddie DelGrosso

text: Heinäkuun lopussa DelGrosso siirtyi try-out-sopimuksella Helsingin IFK:hon. DelGrosso vakuutti joukkueenjohdon harjoituspeleissä ja hän sai sopimuksen joukkueen kanssa. HIFK:ssä hän ei saanut kuitenkaan kunnolla peliaikaa ja käväisi lainalla HPK:ssa ja Mestiksen Kiekko-Vantaalla. Lopulta hän palasi joulukuussa takaisin Yhdysvaltoihin, kun hän teki sopimuksen ECHL:n Las Vegas Wranglersin kanssa.


title: Joachim Kirst

text: Joachim Kirst (s. 21. toukokuuta 1947 Neunhofen) on saksalainen entinen yleisurheilija, joka kilpaili kymmenottelussa. Hän edusti maajoukkuetasolla Itä-Saksaa ja seuratasolla ASK Vorwärts Potsdamia. Kirst voitti kultaa EM-kisoissa vuosina 1969 ja 1971, jonka lisäksi hän nappasi pronssia juniorien EM-kisoista 1966. Hän osallistui olympialaisiin kahdesti, vuosina 1968 ja 1972. Kirst sijoittui Méxicossa 1968 viidenneksi, mutta joutui keskeyttämään kilpailun kuuden lajin jälkeen Münchenissä 1972.


title: Joachim Kirst

text: Myös Joachimin vaimo Rita oli olympiatason yleisurheilija.


title: Tamara Danilova

text: Tamara Petrovna Danilova (; s. 30. heinäkuuta 1939 Leningrad) on Neuvostoliittoa edustanut yleisurheilija, joka kilpaili kiekonheitossa. Hän voitti kultaa Ateenan EM-kisoissa 1969 tuloksella 59,28 metriä. Danilova osallistui olympialaisiin kerran, Münchenissä 1972. Tuolloin hän sijoittui neljänneksi tuloksella 62,86. Kyseinen heitto jäi myös Danilovan ennätykseksi.


title: Jippikayjei

text:
"Jippikayjei" on rap-artisti Cheekin ensimmäinen singlejulkaisu hänen kuudennelta studioalbumiltaan, "Jare Henrik Tiihonen 2". Single julkaistiin ladattavaksi 11. elokuuta 2010. NRJ sai yksinoikeuden soittaa kappaletta kaksi viikkoa ennen julkaisua. Jippikayjei soi ensimmäisen kerran radiossa 26. heinäkuuta. Kappaleen ovat tuottaneet MMEN, Elastinen ja Iso H ja taustalaulut laulaa Karoliina Kallio. Jippikayjei nousi suoraan Suomen latauslistan kärkeen, viikolla 33.
Jippikayjei-single on myynyt kultalevyyn oikeuttavan määrän.


title: Jippikayjei

text: Kappaleeseen kuvattiin musiikkivideo, jossa Cheek toimii kolmen naisurheilijan valmentajana. Muun muassa Lahden stadionilla kuvattu video oli ensinäytössä The Voicella 16. elokuuta. Urheilijoina esiintyvät videolla Players-tanssiryhmän Jenna Joutsenjärvi ja Linda Härkin.


title: Pesäpallon Ykkössarja 1988

text: Pesäpallon Ykkössarjan kausi 1988 oli kahdeksas ykkössarjakausi pesäpallossa. Sarjan voitti ylivoimaiseen tyyliin Sotkamon Jymy, joka yhdessä Loimaan Palloilijoiden kanssa nousi Mestaruussarjaan. Saaren Urheilijat, joka edellisvuonna nousi ykkössarjaan jätti kuitenkin paikkansa käyttämättä ja sen tilalle nostettiin Järvenpään Palo.


title: Pesäpallon Ykkössarja 1988

text: Sotkamo ja Loimaa nousivat SM-sarjaan. Hamina karsintaan SM-sarjan 10. sijoittuneen kanssa. Suomensarjaan putosivat Tohmajärvi, Halsua ja Järvenpää. Tilalle nousivat Suomensarjan lohkovoittajat: Juvan Pallo, Ulvilan Pesä-Veikot ja Oulun Lippo.


title: Frank Siebeck

text: Frank Siebeck (s. 17. elokuuta 1949 Schkeuditz) on saksalainen entinen yleisurheilija, joka kilpaili pika-aitajuoksussa. Hän edusti maajoukkuetasolla Itä-Saksaa ja seuratasolla SC Leipzigiä. Siebeck voitti kultaa 110 metrin aitajuoksusta Helsingin EM-kisoissa 1971 ajalla 14,00 sekuntia. Lisäksi hän voitti sisäratojen EM-kilpailuissa 60 metrin aitajuoksusta neljä mitalia, kultaa vuonna 1973, hopeaa vuosina 1970 ja 1975 sekä pronssia vuonna 1974. Siebeck osallistui olympialaisiin kahdesti, vuosina 1972 ja 1976. Hän sijoittui Münchenissä 1972 viidenneksi, mutta ei selviytynyt finaaliin saakka Montrealin kisoissa 1976.


title: Laurent Koscielny

text: Laurent Koscielny (s. 10. syyskuuta 1985 Tulle) on ranskalainen jalkapalloilija, joka edustaa Englannin Valioliigassa pelaavaa Arsenalia ja on joukkueen kapteeni. Koscielny on pelipaikaltaan keskuspuolustaja.


title: Laurent Koscielny

text: Koscielny aloitti ammattilaisuransa En Avant de Guingampissa, pelaten lähinnä keskuspuolustajana. Hän pelasi kausilla 2004–2007 kaikkiaan 41 liigaottelua seuran ykkösjoukkueessa ja kausilla 2003–2006 yhteensä 33 liigaottelua seuran kakkosjoukkueessa.


title: Laurent Koscielny

text: Vuonna 2007 Koscielny siirtyi Tours FC:n. Koscielny päätti, että hän haluaisi mahdollisuuden pelata keskikentällä. Kauden 2008-09 aikana Koscielny pelasi 34 ottelua, tehden niissä 5 maalia puolustajan paikalta. Kauden 2008-2009 päätteeksi hänet nimitettiin hyvien otteidensa ansiosta Ligue 2:n tähdistökentälliseen. Hän pelasi seurassa yhteensä 67 liigaottelua ja teki kuusi maalia.


title: Laurent Koscielny

text:
16. kesäkuuta 2009 Ligue 1-joukkue FC Lorient osti Koscielnyn 1,7 miljoonan euron siirtosumalla ja neljän vuoden sopimuksella. Kauden aikana Koscielny teki 3 maalia pelaamassaan 35 ottelussa. Ottelussa Bordeauxia vastaan hän teki maalin ottelun 11. minuutilla. Vartti myöhemmin hän sai kuitenkin punaisen kortin rikkeestään rangaistualueella.
Kesän 2010 siirtomarkkinoilla alkoi myöhään kesäkuussa kuulua huhuja, että englantilainen Arsenal olisi tehnyt Koscielnysta 8,45 miljoonan punnan tarjouksen. Ranskalainen sanomalehti Quest-France uutisoi 5. heinäkuuta 2010, että Koscielny osallistui Arsenalin reservi- ja juniorijoukkueiden harjoituksiin pitkittäen siirtonsa vahvistamista. Arsenal vahvistikin siirron 7. heinäkuuta 2010, ja Koscielny sai pelinumerokseen numeron 6, joka vapautui aiemmin kesällä Fulhamiin siirtyneeltä Philippe Senderosilta.


title: Laurent Koscielny

text: Koscielny teki Arsenal-debyyttinsä Barnetia vastaan pelatussa ystävyysottelussa heinäkuussa 2010. Valioliigadebyyttinsä hän teki kuukautta myöhemmin ottelussa Liverpoolia vastaan Anfieldilla. Ottelussa Liverpoolin Joe Cole taklasi Koscielnya ulosajon arvoisesti. Koscielny itse ajettiin ulos kentältä 95. minuutilla saatuaan ottelussa toisen keltaisen kortin. Molemmat keltaiset kortit hän sai varsinaisen peliajan loputtua. Ottelu päättyi 1-1 -tasapeliin, ja molemmilta joukkueilta ajettiin juuri joukkueeseen tullut pelaaja pois kentältä.


title: Laurent Koscielny

text: Ensimmäisen maalinsa Valioliigassa Koscielny teki kolmannessa ottelussaan kotikentällä Bolton Wanderersia vastaan 11. syyskuuta 2010. voitti ottelun lopulta 4-1.


title: Laurent Koscielny

text: Koscielny teki debyyttinsä kansainvälisissä kilpailuissa 15. syyskuuta 2010 Sebastien Squillacin rinnalla Mestarien liigan ottelussa portugalilaista Bragaa vastaan. Arsenal voitti ottelun 6-0 kotistadionillaan.


title: Laurent Koscielny

text: Koscielny pelasi Arsenalissa viidellä ensimmäisellä kaudellaan 25–33 valioliigaottelua kullakin. Mestarien liigassa hän pelasi avauskaudellaan neljä ottelua, enimmillään toistaiseksi yhdeksän kaudella 2013–2014. Hän oli voittamassa FA Cupia Wembleyllä 2014, jolloin teki maalin loppuottelussa, ja 2015. Hän kuului FA Community Shieldin voittaneeseen Arsenalin joukkueeseen 2014 ja 2015.


title: Laurent Koscielny

text: Ranskan lisäksi Koscielnylla oli sukujuuriensa ansiosta mahdollisuus edustaa myös Puolan maajoukkuetta, ja alun perin hän harkitsikin Puolan kansallisuuden hakemista. Elokuuhun 2010 mennessä hän ei kuitenkaan jättänyt hakemusta ja perui tapaamisensa Puolan maajoukkueen päävalmentajan Franciszek Smudan kanssa Varsovassa 7. elokuuta. Hän ilmoitti, että hänen tavoitteensa on pelata Ranskan maajoukkueessa.


title: Laurent Koscielny

text: Koscielny valittiin Ranskan maajoukkueeseen ensimmäisen kerran maaotteluun Brasiliaa vastaan helmikuussa 2011. Hän ei kuitenkaan päässyt pelaamaan ottelussa. Ensimmäisen maaottelunsa hän pelasi Yhdysvaltoja vastaan saman vuoden marraskuussa. Hän pelasi yhden ottelun EM-kilpailuissa 2012 ja neljä ottelua MM-kilpailuissa 2014. Laurent Koscielny teki ensimmäisen maajoukkuemaalinsa Harjoitusottelussa Skotlantia vastaan. Koscielny valittiin myös Ranskan EM 2016 Joukkueeseen.


title: Englannin Valioliigan kausi 2010–2011

text: Englannin Valioliigan kausi 2010–2011 oli Valioliigan 19. kausi. Kausi alkoi 14. elokuuta 2010 ja päättyi 22. toukokuuta 2011. Chelsea lähti kauteen hallitsevana mestarina.


title: Englannin Valioliigan kausi 2010–2011

text: Manchester United voitti Englannin mestaruuden 19. kerran, ja nousi täten eniten mestaruuksia voittaneeksi seuraksi ohi Liverpoolin . Chelsea sijoittui toiseksi ja Manchester City kolmanneksi. Mestaruussarjaan putosivat Birmingham, Blackpool ja West Ham.


title: Englannin Valioliigan kausi 2010–2011

text:
Lähde: premierleague.com
O = ottelut, V = voitot, T = tasapelit, H = häviöt, TM = tehdyt maalit, PM = päästetyt maalit, ME = maaliero, P = pisteetJärjestyksen sarjataulukossa ratkaisee: 1. pisteet; 2. maaliero; 3. tehtyjen maalien määrä


title: Englannin Valioliigan kausi 2010–2011

text: Lähde: premierleague.com


title: Kęstutis Šapka

text: Kęstutis Šapka (15. marraskuuta 1949 Vilna) on Neuvostoliittoa edustanut entinen yleisurheilija, joka kilpaili korkeushypyssä. Hän ryhtyi ammattikorkeushyppääjäksi vuoden 1968 kesäolympialaisten jälkeen ja oli ensimmäisiä floppausta käyttäneitä hyppääjiä. Šapka voitti ulkoratojen EM-kisoissa kultaa vuonna 1971 ja hopeaa 1974 sekä sisäratojen EM-kisoissa kultaa 1974 ja hopeaa 1972. Hän osallistui olympialaisiin kerran, Münchenissä 1972. Tuolloin Šapka sijoittui kahdenneksitoista tuloksella 215 senttimetriä.


title: Kęstutis Šapka

text: Šapka ryhtyi urheilu-uransa jälkeen valmentajaksi ja hänet sijoitettiin vuonna 2007 Liettuan 20 parhaan yleisurheiluvalmentajan joukkoon.


title: Hurrikaani Gert

text: Hurrikaani Gert oli luokan 2 hurrikaani, joka alkoi trooppisena aaltona Afrikan rannikolla 5. syyskuuta 1993. Se kehittyi trooppiseksi matalapaineeksi 14. syyskuuta 170 kilometriä Panamasta pohjoiseen ja vahvistui trooppiseksi myrskyksi seuraavana päivänä, minkä jälkeen se kulki Nicaraguan ja Hondurasin ylitse. Matalapaineeksi heikentyneenä se saapui Hondurasinlahdelle 17. syyskuuta ja vahvistui uudelleen myrskyksi, alkoi liikkua länteen ja maihin Belize Cityn kohdalla 18. syyskuuta. Hurrikaaniksi se vahvistui 20. päivä ja Meksikon halki liikuttuaan se oli heikentynyt matalapaineeksi 21. päivä, jonka jälkeen se siirtyi itäiseen Tyyneenmereen.


title: Hurrikaani Gert

text: Meksikossa raportoitiin 42 kuolonuhria ja 2 haavoittunutta, Hondurasissa 21 kuollutta, Nicaraguassa 8, El Salvadorissa 4 ja Costa Ricassa 1, eli kuolleita oli yhteensä 76. Kodittomaksi jäi noin 100 000.


title: Helga Seidler

text: Helga Seidler (omaa sukua Fischer, s. 5. elokuuta 1949 Oberneuschönberg) on saksalainen entinen yleisurheilija ja olympiavoittaja, joka kilpaili pikajuoksussa. Hän edusti maajoukkuetasolla Itä-Saksaa ja seuratasolla chemnitziläistä SC Karl-Marx-Stadtia. Seidler oli mukana Itä-Saksan kultaa voittaneessa 4 × 400 metrin viestijoukkueessa sekä Münchenin olympialaisissa 1972 että Helsingin EM-kisoissa 1971. Lisäksi hän voitti kultaa 400 metrin henkilökohtaiselta matkalta EM-kisoista 1971 ja sijoittui olympialaisissa 1972 samassa lajissa neljänneksi.


title: Takuusäätiö

text: Takuusäätiö on suomalainen sosiaalialan järjestö. Säätiö myöntää takauksia järjestelylainoihin ja tarjoaa maksutonta puhelin- ja chatneuvontaa raha- ja velkavaikeuksissa oleville ihmisille ja heidän läheisilleen.


title: Takuusäätiö

text: Erityisesti säätiö tukee kriisitilanteessa olevien henkilöiden, kuten laitoksissa olleiden, sairaudesta tai muusta ennalta arvaamattomasta syystä taloudelliseen kriisitilanteeseen joutuneiden omaehtoista selviytymistä. Lisäksi säätiö edistää ja kehittää taloudenhallintaan ja sosiaaliturvaan liittyviä auttamiskeinoja sekä vapaaehtoisia velkojen järjestelyitä mm. tekemällä aloitteita, antamalla lausuntoja, osallistumalla tutkimustoimintaan ja kouluttamalla eri alojen ammattilaisia.


title: Takuusäätiö

text:
Toiminnassa huomioidaan velallisten, velkojien sekä yhteiskunnan näkökulmat. Sosiaali- ja terveysministeriö tukee toimintaa Veikkauksen tuotoilla.
Säätiö on perustettu talouslaman kynnyksellä vuoden 1990 lopulla. Aluksi apua tarjottiin melko suppealle kohderyhmälle, vankilasta tai muista laitoksista vapautuneille. Alkupääoma perusrahaston takaustoimintaan koottiin yhteisvastuukeräyksellä vuonna 1991.


title: Takuusäätiö

text: Toiminta käynnistyi pari vuotta ennen velkajärjestelylain voimaantuloa. Vuonna 1994 oikeusministeriö antoi säätiölle tehtäväksi tiedottaa velkajärjestelylaista ja kouluttaa syntymässä olevaa velkaneuvoja-ammattikuntaa. Vuoden 2002 lopussa neuvojien tiedotus- ja koulutusvastuu siirtyi Kuluttajavirastolle edellisenä vuonna voimaan tulleen talous- ja velkaneuvontalain myötä.


title: Takuusäätiö

text: Säätiön toiminta laajeni 1990-luvun puolivälissä, kun takauksia ryhdyttiin myöntämään kaikille ylivelkaantuneille ihmisille. Säätiö osallistui sosiaalisen luototuksen kokeiluprojektiin vuosina 1998-2003, jolloin laki sosiaalisesta luototuksesta astui voimaan ja tehtävä siirtyi kunnille.


title: Takuusäätiö

text: Takuu-Säätiö käynnisti maksuttoman valtakunnallisen puhelinneuvonnan Velkalinjan vuonna 1995 oikeusministeriö aloitteesta. Toiminta on vakiintunut osaksi maksu- ja velkavaikeuksissa olevien ihmisten alkuvaiheen ohjausta ja neuvontaa heidän etsiessä apua tilanteeseensa. Velkalinja on ollut osana kahden eri ministeriön valtakunnallista projektia: vuosina 2002-2004 oikeusministeriön toimeenpanemassa valtakunnallisessa velkasovinto-ohjelmassa ja vuosina 2009–2010 työ- ja elinkeinoministeriön kuluttajan taloudenhallintaa lisäävässä hankekokonaisuudessa.


title: Felix Seppälä

text: Felix Richard Seppälä (11. elokuuta 1895 Pornainen – 18. lokakuuta 1972 Hämeenlinna) oli suomalainen kansanedustaja, kunnallispoliitikko ja opettaja. Kansanedustajan hän oli vuosina 1945–1958. Hän toimi myös Kokoomuksen eduskuntaryhmän puheenjohtajana 1954–1956.


title: Felix Seppälä

text: Seppälä syntyi Pornaisissa maanviljelijäperheeseen. Hänen vanhempansa olivat Stefanus Eriksson-Seppälä ja Amanda Sofia Seppälä. Uransa hän loi Etelä-Hämeessä. Hän kirjoitti ylioppilaaksi vuonna 1915 ja valmistui filosofian kandidaatiksi ja maisteriksi vuonna 1921. Siviilitoimessa hän oli ensin Tampereen klassillisen lyseon suomen kielen ylimääräisenä lehtorina ja sitten Hämeenlinnan lyseon historian ja yhteiskuntaopin vanhempana lehtorina, jota tointa hän piti 34 vuotta (1926–1960). Hän oli myös Hämeenlinnan museon johtajana vuosina 1930–1955. Avioliiton hän solmi vuonna 1926 kuvaamataidon opettaja Eva Urmin (ent. Gustafsson) kanssa. Perheeseen syntyi kolme lasta.


title: Felix Seppälä

text: Kokoomusbiografiassa luonnehditaan Seppälän poliittista toimintaa: “Seppälä oli perinteinen konservatiivi, joka kannatti kodin, uskonnon ja isänmaan arvoja ja muisti sosialidemokraateista myös vuoden 1918 punaisuuden ja kapinan sekä 1920–1930-lukujen vastakohtaisuudet näiden kanssa. Hän kannatti perinteistä porvarillista yhteistyötä ja tuntuu kyenneen sulattamaan Kekkosen aseman ja luonteen paremmin kuin valtaosa ryhmätovereista. Vanhafennomaanista hänessä oli myös jatkuva epäluulo teollisuuden edustajia, ”suurta rahaa” ja ”kapitalismia” kohtaan samoin kuin näkemys, että sivistys ja aatteellisuus oli unohdettu. Myös sitä ilmiötä, että joku sai elantonsa politiikasta, hän vieroksui. --- Vaikka hän toimi loppuvaiheessa myös eduskuntaryhmän puheenjohtajana, viime kädessä hän ei kilpaillut puolueessa johtoasemista, koska hän oli niin selkeästi maakunnan edustaja eikä kuulunut puolueen helsinkiläiseen eliittiin.”


title: Algebraisti

text: Algebraisti () on Iain M. Banksin vuonna 2004 ilmestynyt tieteisromaani. Teos ilmestyi suomeksi vuonna 2008 Loki-kirjojen kustantamana. Suomentaja on Niko Aula.


title: Algebraisti

text: "Portti"-lehden arvostelijan Harri Erkin mukaan Banks on unohtanut tiivistää kirjaansa. Kirjailijan luomat muukalaislajien edustajat ovat kuin naamioituneita ihmisiä ja sivuhenkilöt varsin paperinmakuisia. "Tähtivaeltaja"-lehden Toni Jerrmanin mukaan "Algebraisti" on Banksin heikoin tieteiskirja. Romaanin loppupuoli on viihdyttävä, mutta kirjassa on liikaa tarpeetonta aineistoa.


title: Radolfzellin lintuasema

text: Radolfzellin lintuasema on Radolfzell am Bodenseen kaupungissa Saksan Baden-Württembergn osavaltiossa sijaitseva Max Planck -instituutin lintutieteellinen tutkimusasema.


title: Radolfzellin lintuasema

text: Radolfzellin aseman edeltäjä oli Rossittenin lintuasema, jonka tieteellinen toiminta alkoi jo vuonna 1901, mutta jonka Saksa toisen maailmansodan jälkeen joutui luovuttamaan Neuvostoliitolle. Asema sijaitsee Bodenseen rannalla lähellä Sveitsin rajaa. Asemalla työskentelee noin 210 henkilöä, joista suuri osa on opiskelijoita. Johtajana toimii tohtori Martin Wikelski. Aseman entinen pitkäaikainen johtaja, tohtori Peter Berthold, jatkaa emeritusprofessorina.


title: Radolfzellin lintuasema

text: Aseman rengastustoiminta on aina ollut vilkasta. Aktiivisia rengastajia on noin 200 ja heidän lisäkseen maastossa työskentelee noin 150 vapaaehtoista. Aseman kaikki rengastukset ja rengaslöydöt (noin 50 000 ulkomaista löytöä) vuodesta 1947 lähtien on tallennettu tietokantaan. Rengastuksia kertyy vuoden aikana noin 80 000, kaikkiaan asemalla on rengastettu yli viisi miljoonaa lintua. Rengastustoimintaa johtaa Wolfgang Fiedler.


title: Kytö (Espoo)

text:
Kytö on entinen linnakesaari Espoossa viitisen kilometriä etelään Suvisaaristosta. Saari on metsäinen, noin 16 hehtaarin kokoinen ja noin kymmenen metrin korkuinen. Saaressa on kaksi deaktivoitua rannikkotykkiä ja tulenjohtotorni.
Kytö ja sitä ympäröivät luodot jäivät aikoinaan isonjaon ulkopuolelle, minkä seurauksena omistusoikeus saariin on ollut pitkään epäselvä. Venäjän armeija käytti saaria vuosina 1914–1918. Tarton rauhassa Venäjän armeijan omaisuus siirtyi Suomen valtiolle, ja siitä lähtien puolustusvoimat hallinnoi aluetta omistajan tapaan.


title: Kytö (Espoo)

text: Kun valtio vuonna 2000 luovutti Kytön Espoon kaupungille, kävi ilmi, ettei valtiolla ollutkaan riidatonta omistusoikeutta saareen. Maaoikeus päätti vuonna 2002 Kytön kuuluvan valtiolle, mutta korkein oikeus kumosi päätöksen vuonna 2005. Uudessa kiinteistönmääritystoimituksessa Kytöstä muodostettiin itsenäinen tila, jonka omistusoikeus jäi erikseen selvitettäväksi. Nykyään Kytö on yksityiskäytössä.


title: Fulbert Youlou

text: Abbé Fulbert Youlou (9. heinäkuuta 1917 – 6. toukokuuta 1972) oli kongolainen poliitikko, joka oli Kongon tasavallan ensimmäinen presidentti, nationalistinen johtaja sekä roomalaiskatolilaisen kirkon pappi.


title: Fulbert Youlou

text: Youlou syntyi Brazzavillen lähistöllä ja kävi koulua ja pappisseminaaria siellä, Kamerunissa ja Gabonissa. Hänet vihittiin roomalaiskatoliseksi papiksi vuonna 1946. Hän lähti poitiikkaan vuonna 1956 ja pääsi Brazzavillen pormestariksi. Seuraavana vuonna Kongo sai enemmän itsehallintoa, maahan valittiin aluevaltuusto. Youloun perustama puolue, afrikkalaisten etuja puolustava demokraattinen liitto UDDIA sai yhtä monta paikkaa kuin sosialistit. Puolue kuului Rassemblement démocratique africain -järjestöön.


title: Fulbert Youlou

text: Yhden edustajan loikattua Youlousta tuli pääministeri, ja maan itsenäistyttyä sen ensimmäinen presidentti.


title: Fulbert Youlou

text: Youlou pyrki saamaan aikaan Keski-Afrikan ranskankielisten maiden liiton, mutta hanke kariutui Gabonin vastustukseen. Kongon kriisissä 1960 Youlou tuki Joseph Kasa-Vubua ja vastusti Patrice Lumumbaa.


title: Fulbert Youlou

text: Korruptio, epäpätevyys, yleinen tyytymättömyys, yleislakot ja Ranskan tuen puute saivat Youloun eroamaan vuonna 1963.


title: ARS Kärsämäki

text: ARS Kärsämäki on nykytaiteen (aikalaistaiteen) näyttely, joka esittelee erityisesti nuorten tekemää suomalaista kuvataidetta. ARS Kärsämäen historia ulottuu vuoteen 2002, jolloin kuvataiteilija ja galleristi Pekka Luukkonen järjesti ensimmäisen ARS Kärsämäki näyttelyn. Tällöin näyttely esitteli pääasiassa pohjoissuomalaisten varttuneempien tekijöiden taidetta. Vuonna 2005 peustettiin Kärsämäelle Taideyhdistys Elsuupa, joka uudisti ARS Kärsämäki näyttelyn profiililtaan nuorten kuvataidetta esiin tuovaksi näyttelyksi. Vuodesta 2006 lähtien ARS Kärsämäki onkin ollut nuorten kuvataiteilijoiden areena. Vaikka näyttely tuoki esille erityisesti nuoria lahjakkuuksia, niin on aina mukana myös jo tunnettuja taiteilijoita. ARS Kärsämäki on avoinna kesäkuun alkupuolelta elokuun loppuun. Näyttelyn aikana järjestetään oheisohjelmaa, esimerkiksi eri työpajoja. ARS Kärsämäki on osa Kärsämäen Kesä tapahtumakokonaisuutta, johon kuuluvat myös Musiikkia Paanukirkossa - Musiikkijuhla ja Elämäntarinafestivaali Tarinaniskennän SM-kilpailuineen.


title: ARS Kärsämäki

text: ARS Kärsämäen keskus on Taidetalo Nahkuri. Talossa on toiminut takavuosina nahkuri Lauri Kankaan verstas ja se sijaisee aivan Kärsämäen keskustassa. Taidetalon lisäksi pihapiirissä olevat navetta ja aitta on muutettu näyttelytiloiksi. Aitta on museoviraston luetteloima ja koko pihapiiri on kulttuurihistoriallisesti arvokas. Tämän lisäksi näyttelyn teoksia on yleensä muualla pihapiirissä ja kirkonkylän alueella. Taidetalossa toimii myös taide- ja käsityömyymälä, josta löytyy näyttelyn taiteilijoiden ja lähialueen käsityöläisten tuotteita.


title: ARS Kärsämäki

text: Näyttelyn taiteilijat kutsuu ja valitsee vuosittain vaihtuva kuraattori. Kuraattorilla on yksinvalta taiteilijavalinnoissa. Kuraattorin valitsee näyttelyn järjestävä yhdistys.


title: ARS Kärsämäki

text: ARS Kärsämäen kuraattorit 2006-2010:ARS Kärsämäessä on vuosina 2006-2010 nähty lähes sadan eri taiteilijan tai taiteilijaryhmän teoksia. Näyttely on tuonut esille erityisesti lupaavia nuoria taiteilijoita, joista mainittakoon esimerkiksi Anssi Kasitonni, jolle myönnettiin vuoden 2011 Ars Fennica -palkinto.


title: ARS Kärsämäki

text: ARS Kärsämäki 2010 on juhlanäyttely, koska näyttely järjestetään tänä kesänä viidettä kertaa nuorten taiteilijoiden kesänäyttelynä. Näyttelyn teemana on "Punkkia ja jazzia". Kuraattori Tuomas Korkalon mukaan tarjolla on "kuvataiteen muodossa olevaa freejazzia, johon punk fuusioituu".


title: ARS Kärsämäki

text: ARS Kärsämäki järjestään kesällä 2011 kuudetta kertaa nuorten taiteilijoiden näyttelynä. Näyttelyn teemana on "Kokeellinen elämä" ja näyttelyn kuratointiprosessi on tapahtunut avoimesti blogin kautta. Näyttelyyn osallistuu 11 taiteilijaa tai taiteilijaryhmää, esimerkkeinä mainittakoon Route Couture, Jouna Karsi ja Maija Kovari ja cAntti Raatikainen]].


title: ARS Kärsämäki

text: ARS Kärsämäen kymmenenvuotisjuhlanäyttelyn teemana on vuoropuhelu "kuvataide kohtaa katutaiteen ja katutaide maaseudun". Kuraattorina vuonna 2012.toimii Jukka Silokunnas, joka on koonnut 15 nuorta tekijää työstämään kesän kokonaisuutta Taidetalo Nahkurille ja isossa mittakaavassa myös sen ympäristöön. Mukana on ensimmäistä kertaa suomalaisen katutaiteen eturivin edustajistoa (Jukka Hakanen, Minimal street art, Färsaaret, Niina Katinka Mantsinen ja Bujahuli) sulassa sovussa kera joukon lahjakkaita kuva-, valokuva- ja videotaiteilijoita.


title: ARS Kärsämäki

text: ARS Kärsämäen näyttelyn teemana on vuonna 2013 "Ulkopuolisuus" ja siihen osallistuu noin 15 taiteilijaa. Näyttelyn kuratoi lappeenrantalainen Ville "Färsaaret" Silvennoinen.


title: The Catalyst

text: The Catalyst on Linkin Parkin neljännen studioalbumin, A Thousand Suns ensimmäinen single, joka julkaistiin 2. elokuuta 2010. Musiikkivideon kappaleeseen on ohjannut Joe Hahn, ja se julkaistiin 26. elokuuta 2010.


title: The Catalyst

text: Linkin Park järjesti heinäkuussa 2010 yhteistyössä MySpacen kanssa kilpailun, jossa yli 18-vuotiaat yhtyeen fanit saivat tehdä omia remix-versioita "The Catalyst" -kappaleesta yhtyeen julkaisemien "stemmojen" avulla. Kilpailuun sai osallistua 50 eri maasta, joihin ei kuulunut Suomi. Kilpailun voitti Czeslaw "NoBraiN" Sakowski Puolasta, jonka tekemä remix sisältyy albumeille, jotka on ostettu Best Buysta tai Napsterista.


title: The Catalyst

text: "The Catalyst" -kappale soi myös "Medal of Honor" -videopelin trailerissa, jonka on ohjannut Linkin Park -yhtyeen dj/ohjaaja Joe Hahn. Kappale on myös pelin soundtrackilla, joka julkaistiin 12. lokakuuta 2010.


title: The Catalyst

text:
Linkin Park esitti kappaleen ensimmäistä kertaa MTV Video Music Awardsissa 12. syyskuuta 2010.
Australiasta kotoisin oleva, elektronista musiikkia esittävä yhtye Pendulum on tehnyt oman versionsa "The Catalyst" -kappaleesta.


title: The Catalyst

text: Kappaleeseen kuvattiin musiikkivideo heinäkuussa 2010. Video julkaistiin 26. elokuuta 2010 ensimmäisenä MTV:n ja VH1:n kotisivuilla. Videon on ohjannut yhtyeen jäsen Joe Hahn.


title: The Catalyst

text: "The Catalyst" debytoi ykkössijalla Billboardin "Rock Songs" -listalla 12,2 miljoonalla kuuntelukerralla. Siitä tuli ensimmäinen kappale "Rock Songs"-listan 14-kuukautisen historian aikana, joka menee suoraan listan ykköseksi. "The Catalyst" debytoi kolmossijalla "Alternative Songs" -listalla, ja siitä tuli yhtyeen neljästoista kappale, joka on päässyt listalla top 5:een. Kappale nousi listan kärkeen kolmannella listaviikollaan ja siitä tuli yhtyeen yhdeksäs kappale, joka on päässyt listan ykköspaikalle. Kappale debytoi sijalla 35 Billboard Hot 100 -listalla, myyden 60 000 kappaletta ensimmäisellä viikolla. Kappale debytoi sijalla 20 "Hot Digital Songs" -listalla ensimmäisellä viikollaan.


title: USS New Jersey (BB-62)

text: USS New Jersey (runkonumero BB-62), tunnetaan myös lempinimellä Big J tai Black Dragon, oli Yhdysvaltain laivaston Iowa-luokan taistelulaiva ja toinen alus, joka on nimetty New Jerseyn osavaltion mukaan.


title: USS New Jersey (BB-62)

text: Alus on museoituna Camdenissa nimikko-osavaltiossaan.


title: USS New Jersey (BB-62)

text: Yhdysvaltain kongressi hyväksyi 17. toukokuuta 1938 aluksen hankinnan. Alus tilattiin 1. heinäkuuta 1939 Philadelphian laivastontelakalta, jossa sen piti sopimuksen mukaan valmistua 1. toukokuuta 1944. Köli laskettiin 16. syyskuuta 1940, ja alus laskettiin vesille 7. joulukuuta 1942 kumminaan New Jerseyn kuvernöörin ja entisen laivastoministerin Charles Edisonin puoliso. Alus otettiin palvelukseen 23. toukokuuta 1943 ensimmäisenä päällikönään Carl F. Holden.


title: USS New Jersey (BB-62)

text: "New Jersey" läpäisi 7. tammikuuta 1944 Panamankanavan matkalla eteläiselle Tyynellemerelle. Se matkasi Ellicesaarten Funafutille, jossa se liittyi 22. tammikuuta sisarlukseensa "USS Iowaan" alusten muodostaessa 7. taistelulaivaviirikön, joka oli liitettynä Yhdysvaltain 5. laivastoon. Toisen maailmansodan päätyttyä alus oli koulutustehtävissä, kunnes se poistettiin palveluksesta 30. kesäkuuta 1948 Bayonnessa.


title: USS New Jersey (BB-62)

text: Korean sodan alettua alus palautettiin palvelukseen 21. marraskuuta 1950 päällikkönään David M. Tyree, ja se lähti Norfolkista sotatoimialueelle 16. huhtikuuta 1951. Alus teki kaksi palvelusrupeamaa Korean rannikolla, joiden aikana se tuki tykistöllään maajoukkojen taistelua. Alus poistettiin palveluksesta, ja se sijoitettiin reserviin Bayonnessa 21. elokuuta 1957.


title: USS New Jersey (BB-62)

text: Yhdysvaltain ajautuessa tiiviimmin Vietnamin sotaan alus palautettiin palvelukseen 6. huhtikuuta 1968 Philadelphiassa päällikkönään J. Edward Snyder. Se oli varustettu kehittyneellä elektroniikalla, ja sille oli tehty helikopterikenttä. Aluksen 40 millimetrin ilmatorjuntatykit oli poistettu, eli siitä oli tehty tulitukialus. "New Jersey" lähti 16. toukokuuta Philadelphiasta uuteen tukikohtaansa Long Beachiin Kaliforniaan, josta se jatkoi 3. syyskuuta matkaansa Vietnamin rannikolle tulitukitehtäviin. Operaatiosta vapauduttuaan alus palasi Yhdysvaltoihin, jonne se saapui 9. huhtikuuta 1969. Alus poistettiin palveluksesta 17. joulukuuta 1969, ja se siirrettiin reserviin.


title: Miloš Pavlović

text: Milos Pavlović (s. 8. lokakuuta 1982 Belgrad, Serbian ST) on serbialainen moottoriurheilija.


title: Miloš Pavlović

text: Pavlović kilpaili kartingissa vuosina 1991-1996, voittaen Jugoslavian Karting Championship -luokan mestaruuden vuonna 1991, Jugoslavian National Karting Championship ja Mini Kart -luokkien mestaruuden vuonna 1992 ja Italian Regional Karting Championship -luokan mestaruuden vuonna 1993. Vuonna 1996 hänestä tuli nuorin Ayrton Senna Trophy -kilpailun voittanut kuljettajana.


title: Miloš Pavlović

text: Vuosina 1997–1999 Pavlović kilpaili Formula Vauxhall -sarjassa sijoittuen parhaimmillaan sarjan neljänneksi. Vuonna 2000 Pavlović kilpaili Britannian Formula 3 -sarjassa sijoittuen 11:nneksi. Vuonna 2002 Pavlović voitti Italian F3-sarjan mestaruuden. Vuonna 2003 hän kilpaili World Series Light -sarjassa, voittaen seuraavalla kaudella sarjan mestaruuden.


title: Miloš Pavlović

text: Vuosina 2005–2007 Pavlović kilpaili World Series by Renault -sarjassa, sijoittuen kolmanneksi kaudella 2007. Vuonna 2008 hän ajoi GP2-sarjassa BCN Competicion-tallissa osallistuen viiteen kilpailuun, joissa starttasi kolmeen saavuttamatta pisteitä. Samana vuonna Pavlović kilpaili Aasian GP2-sarjassa saavuttaen kuusi pistettä. Viimeisenä pikkuformulakautenaan 2009 Pavlović kilpaili Formula 2 -sarjassa, saavuttaen kaksi palkintosijaa ja 29 pistettä ja sijoittuen lopulta yhdeksänneksi.


title: Miloš Pavlović

text: Vuodesta 2011 lähtien Pavlović on kilpaillut urheiluautoluokissa. Ensimmäisellä kaudellaan hän ajoi FIA GT1 World Championship -sarjassa neljä kilpailua saavuttamatta pisteitä. Vuonna 2014 hän voitti Lamborghini Super Trofeo -luokassa sekä Euroopan että maailmanmestaruuden. Vuonna 2016 Pavlović ajoi ADAC GT Masters-sarjassa saavuttaen seitsemän pistettä.


title: Yleinen vesialue

text: Yleisiä vesialueita ovat Suomen aluevedet merellä ja suurten järvien selät, siltä osin kuin ne ovat kylien rajojen ulkopuolella. Yleisillä vesialueilla voi olla myös vähäisiä saaria. Yleiset vesialueet omistaa valtio (paitsi Ahvenanmaalla, jossa ne omistaa maakunta). Yleiset vesialueet merkitään kiinteistöinä kiinteistörekisteriin.


title: Yleinen vesialue

text: Pääosa yleisistä vesialueista on Metsähallituksen hallinnassa (24 350 km² vuoden 2008 alussa).


title: Yleinen vesialue

text: Kaikki valtion omistama vesialue ei ole yleistä vesialuetta. Valtio omistaa myös ns. "yksityistä vettä" muun muassa osana valtion metsämaa- ja suojelualuekiinteistöjä.


title: Yleinen vesialue

text: Kalastuksesta yleisellä vesialueella on omat määräyksensä. Meressä yleisellä vesialueella on Suomessa vakinaisesti asuvalla pohjoismaan kansalaisella oikeus kotitarve- ja virkistyskalastukseen. Järvessä yleisellä vesialueella on kunnassa asuvalla oikeus harjoittaa koukkukalastusta.


title: Yleinen vesialue

text: Yleisiä vesialueita ei tule sekoittaa kiinteistöjen yhteisomistuksessa oleviin yhteisiin vesialueisiin.


title: Wolfgang Fiedler

text: Wolfgang Fiedler (2. huhtikuuta 1966 Radolfzell am Bodensee, Länsi-Saksa) on saksalainen lintutieteilijä.


title: Wolfgang Fiedler

text: Fiedler opiskeli biologiaa Tübingenin yliopistossa 1986–1994 ja väitteli filosofian tohtoriksi mustapääkertun muutosta. Fiedler on johtanut muuttolintututkimusta Kuurinkynnäällä sijaitsevalla Rybatschin lintuasemalla (entinen Rossittenin lintuasema, ja toiminut Max Planck-instituutin Radolfzellin lintuaseman (Vogelwarte Radolfzell) rengastustoiminnan johtajana.


title: Wolfgang Fiedler

text: Fiedler toimii Konstanzin yliopiston ornitologian professorina. Hän on EURINGin (The European Union for Bird Ringing) pääsihteeri vuodesta 2003 lähtien, ja toimi European Ornithologists’ Unionin (EOU) sihteerinä 2001–2005.


title: Jugoslavia yleisurheilun Euroopan-mestaruuskilpailuissa

text: Jugoslavia osallistui yleisurheilun ulkoratojen täyden ohjelman Euroopan-mestaruuskilpailuihin ensimmäisen kerran vuonna 1934, tosin silloin vielä B-joukkueellaan. Tämä artikkeli käsittelee Jugoslavian EM-kisamenestystä vuoden 1990 kisoihin ja maan hajoamiseen saakka. Tuona aikana Jugoslavian urheilijat saavuttivat yhteensä 15 EM-mitalia, joista kuusi on kultaa. Maa on EM-kisojen kaikkien aikojen mitalitilastossa 26. sijalla. Jugoslavia järjesti vuoden 1962 EM-kilpailut Belgradissa ja vuoden 1990 EM-kilpailut Splitissä.


title: Vantaanpuiston ostoskeskus

text: Vantaanpuiston ostoskeskus on Piispankylässä, Vantaanpuiston asuinalueella sijaitseva ostoskeskus. Liikekeskus toimii asuinalueen sydämenä ja tarjoaa palveluita myös naapurialueille.


title: Vantaanpuiston ostoskeskus

text: Vantaanpuiston ostoskeskus on luokiteltu Vantaan "ostariselvityksessä" suojeltavien kohteiden joukkoon, omintakeisen arkkitehtuurinsa vuoksi. Ostoskeskuksen rakennushistoriallinen arvoluokka on 2.


title: Vantaanpuiston ostoskeskus

text: Ostoskeskuksessa toimintaansa ylläpitää muun muassa: R-kioski, kampaamo, lounaskahvila, akvaarioliike ja kebabravintola. Ostoskeskuksella on myös oma taksitolppa.


title: Vantaanpuiston ostoskeskus

text: Vantaanpuistolaiset saivat uusia palveluja vuonna 1967, kun Vantaanreitin ja Vantaanrinteen risteykseen valmistui Aarne Ervin suunnittelema ja Silta ja Sataman rakentama liikekeskus, jossa toimi toistakymmentä liikettä, kuten kampaamo, vaatekauppa, kukkakauppa, ompelimo, Rautakirjan kioski, Keskon elintarvikekauppa ja Kansallis-Osake-Pankki. Liikekeskuksessa aloitti toimintansa myös postikonttori Vantaa 2. Helsingin maalaiskunnan muuttuessa Vantaaksi tuli konttorin nimeksi Vantaa 73. Lisäksi liikekeskuksessa toimi HOK:n kangaskauppa ja baari. Pahamaineisen baarin myötä ostoskeskuksen ympäristö muuttui levottomaksi, ja vantaanpuistolaiset olivatkin varsin helpottuneita baarin lopetettua toimintansa. Liikekeskus mitoitettiin noin 4 000 asukkaan tarpeisiin.


title: Serbia yleisurheilun Euroopan-mestaruuskilpailuissa

text: Serbia on osallistunut yleisurheilun ulkoratojen täyden ohjelman Euroopan-mestaruuskilpailuihin vuodesta 1994 eli Jugoslavian hajoamisesta saakka. Mukaan lasketaan myös osallistumiset tynkä-Jugoslavian sekä Serbia ja Montenegron nimillä. Vuoteen 1990 saakka serbialaisurheilijat edustivat Jugoslaviaa. Omana joukkueenaan Serbia on saavuttanut EM-kilpailuissa seitsemän mitalia. Göteborgissa 2006 Olivera Jevtić saavutti maratonilla hopeaa. Helsingissä 2012 Emir Bekrić saavutti 400 metrin aitajuoksussa hopeaa ja Asmir Kolašinac kuulantyönnössä pronssia. Zürichissä 2014 hopeaa saavuttivat Tatjana Jelača keihäänheitossa ja Ivana Španović pituushypyssä. Amsterdamissa 2016 Ivana Španović saavutti Serbialle ensimmäisen kultamitalin ja Mihail Dudaš saavutti kymmenottelussa pronssia.


text: Barcelonan EM-kilpailuissa 2010 Serbia saavutti neljä pistesijaa: Jevtić sijoittui maratonilla neljänneksi, Dragana Tomasević kiekonheitossa kuudenneksi, Ivana Španović pituushypyssä kahdeksanneksi ja Asmir Kolašinac kuulantyönnössä kahdeksanneksi.


title: Púca

text: Púca, joka tunnetaan myös nimillä Phooka, Puka ja Pooka, on Irlannin, Skotlannin ja Walesin kelttiläisessä mytologiassa henkiolento, joka pystyy ottamaan eri eläinten hahmon. Se esiintyy usein mustan hevosen muodossa ja houkuttelee varomattomia ohikulkijoita ratsastamaan itsellään. Kun kulkija nousee sen selkään, Púca lähtee hurjaan laukkaan läpi soiden ja piikkipensaiden ja lennättää lopulta ratsastajan ojaan. Vaikka Púca tekee mielellään ihmisille kepposia tai säikäyttelee heitä, se ei ole todellisuudessa pahansuopa.


title: Miika Pelkonen

text: Miika Pelkonen (s. 12. tammikuuta 1990) on suomalainen taikuri. Hänen alaansa ovat korttitemput. Hän on esiintynyt muun muassa televisio-ohjelmissa "Talent", "Ennätystehdas" ja "Galaxi". Hän asuu Hyvinkäällä.


title: Kaivokselan ostoskeskus

text: Kaivokselan ostoskeskus on Vantaan Kaivokselassa sijaitseva ostoskeskus, joka avattiin jouluna 1962 ja valmistui lopulliseen muotoonsa 1965. Ostoskeskuksen suunnitteli arkkitehti Aarne Ehojoki.


title: Kaivokselan ostoskeskus

text: Ostoskeskus oli Vantaan ensimmäinen ja myös yksi pääkaupunkiseudun suurimmista liikekeskuksista. Myymälöitä oli tähän aikaan neljä, ja muita palveluita olivat pankit, kirjakauppa, kenkäkauppa, vaateliike, lelukauppa ja vieressä yksityinen lääkäriasema. Ostoskeskus palveli Kaivokselan lisäksi myös Myyrmäkeä, kunnes 1967 Myyrmäen Louhelaan avattiin oma ostoskeskus.


title: Kaivokselan ostoskeskus

text: Lamavuodet ja Myyrmannin avaaminen 1994 tyhjensivät Kaivokselan ostoskeskuksen. Nykyään siinä toimii lähinnä ravintoloita, baareja ja videovuokraamo.


title: Kaivokselan ostoskeskus

text: Vuonna 2004 ostoskeskuksessa sattui tulipalo, joka tuhosi ostoskeskuksen pohjoispuolella sijaitsevan liikerakennuksen.


title: Kaivokselan ostoskeskus

text: Kaivokselan ostoskeskusta pidetään rakennushistorialliselta arvoltaan alueellisesti merkittävänä kohteena, ja sen arvoluokka on 2.


title: Jermaine Gonzales

text: Jermaine Gonzales (s. 26. marraskuuta 1984) on jamaikalainen pikajuoksija.


title: Jermaine Gonzales

text: Gonzales otti pronssia vuonna 2001 alle 18-vuotiaiden MM-kisoissa 400 metrin juoksussa. Seuraavana vuonna hän otti pronssia alle 20-vuotiaiden MM-kisoissa 400 metrillä ja voitti saman ikäluokan Keski-Amerikan ja Karibian mestaruuden. Hän oli loukkaantuneena suurimman osan kausien 2003–2004 ajasta.


title: Jermaine Gonzales

text: Hän kilpaili Jamaikan viestijoukkueessa Ateenan olympialaisissa, mutta joukkue hylättiin. Hän voitti ensimmäisen aikuisten arvokisamitalinsa, pronssin, Kansainyhteisön kisoissa 2006 uudella ennätyksellään 45,16 sekuntia. Hän kuului lisäksi Jamaikan pronssijoukkueeseen 4 × 400 metrin viestissä.


title: Jermaine Gonzales

text: Hän paransi 400 metrin ennätyksensä aikaan 44,79 heinäkuussa 2010 Pariisin Timanttiliiga-kisassa. Seuraavalla viikolla hän rikkoi Roxbert Martinin Jamaikan ennätyksen voittamalla Monacon Timanttiliiga-kisan ajalla 44,40 s, joka oli myös kauden kärkitulos.


title: Jermaine Gonzales

text: Gonzales sijoittui Daegun MM-kilpailuissa 2011 neljänneksi 400 metrin juoksussa ajalla 44,99. Hän juoksi 4 × 400 metrin viestissä toisen osuuden Jamaikan pronssijoukkueessa.


title: Rossittenin lintuasema

text: Rossittenin lintuasema oli maailman ensimmäinen lintutieteellinen tutkimusasema. Sen perustaja oli saksalainen lintutieteilijä Johannes Thienemann, joka vuonna 1900 piti esitelmän Saksan Lintutieteellisen Yhdistyksen kokouksessa Leipzigissa. Esitelmässään hän loi katsauksen Kuurinkynnään erinomaiseen sijaintiin lintujen muuton havainnoinnissa. Yhdistys ja Preussin hallitus antoivat Thienemannin tehtäväksi lintuaseman perustamisen ja johtamisen. Virallisesti lintuasema otettiin käyttöön 1. tammikuuta 1901. Vuodesta 1929 alkaen Thienemannin seuraajana toimi Ernst Schüz.


title: Rossittenin lintuasema

text: Saksan Lintutieteellinen Yhdistys johti aseman toimintaa vuoteen 1923 asti, jolloin Kaiser Wilhelm -instituutti otti vastuun aseman toiminnasta. Aseman yhdeksän tärkeintä tutkimusalaa olivat: muutto, käyttäytyminen, sulkasato, lintujen taloudellinen merkitys, suojelu, lintukokoelman perustaminen, tutkimusaineiston hankkiminen valtion tieteellisille laitoksille, tutkimuksen laajentaminen myös muihin eläinryhmiin sekä yleisön kouluttaminen.


title: Rossittenin lintuasema

text: Thienemann aloitti lintujen rengastamisen vuonna 1903. Yli miljoona lintua rengastettiin, ennen kuin Saksa joutui luovuttamaan alueen Neuvostoliitolle toisen maailmansodan jälkeen 1946. Vuonna 1956 professori Lev Belopolsky Venäjän tiedeakatemiasta perusti Rossittenin aseman tilalle Rybatšin lintuaseman, joka jatkoi saksalaisten aloittamaa toimintaa. Saksalaiset perustivat uuden lintutieteellisen tutkimusaseman Radolfzelliin.


title: Ernst Schüz

text: Ernst Schüz (1901 Markgröningen - 1990) oli saksalainen lintutieteilijä.


title: Ernst Schüz

text: Schüz opiskeli Tübingenin ja Berliinin yliopistoissa. Valmistuttuaan hän työskenteli Hannoverin ja Dresdenin luonnontieteellisissä museoissa. Vuonna 1929 hän liittyi Rossittenin lintuaseman henkilökuntaan. Hänet valittiin aseman johtajaksi 1936, jolloin hän aloitti laajamittaisen yhteistyön saksalaisten amatöörirengastajien ja aseman kesken. Hän kehitti kattohaikaran ja harmaahaikaran muuton tutkimusta, kottaraisten populaatiotutkimusta, aloitti suunnistautumistutkimuksen yhdessä Werner Rüppellin kanssa, ja muuttofysiologiset tutkimukset Paul Putzigin kanssa. Thienemannille uskollisena hän kaikin tavoin kehitti rengastusta yleisesti hyväksytyksi tieteelliseksi menetelmäksi.


title: Ernst Schüz

text: Toinen maailmansota ja sitä seurannut alueluovutus Neuvostoliitolle katkaisi Schüzin uran Rossittenissa. Hän jatkoi lintuasematyöskentelyä vastaperustetulla Radolfzellin lintuasemalla, ja paljolti hänen ansiostaan asema yhdistettiin Max Planck -instituuttiin vuonna 1959.


title: Ernst Schüz

text: Schüz oli tuottelias kirjoittaja. Jo 21-vuotiaana hän julkaisi kirjasen lintujen tarkkailijoille. Vuonna 1931 ilmestyi ensimmäinen muuttolintututkimus yhdessä Hugo Weigoldin kanssa. 1952 ja 1971 ilmestyivät "Grundriss der Vogelzugskunde"n ensimmäinen ja toinen osa. Teos oli pitkään yksityiskohtaisin lintujen muutosta kirjoitettu teos. 1959 julkaistu "Die Vogelwelt des südkaspischen Tieflandes" kertoi Kaspianmeren eteläosan alangon linnustosta. Rudolf Drostin kanssa hän perusti kausijulkaisun "Der Vogelzug", nykyisin "Dir Vogelwarte".


title: Ernst Schüz

text: Schüz oli British Ornithologists' Unionin kirjeenvaihtajajäsen vuodesta 1952 alkaen.


title: Vítězslav Veselý

text: Vítězslav Veselý (s. 27. helmikuuta 1983 Hodonín) on tšekkiläinen keihäänheittäjä.


title: Vítězslav Veselý

text: Veselý sijoittui yhdeksänneksi alle 20-vuotiaiden MM-kisoissa vuonna 2002. Pekingin olympialaisissa hän heitti karsintakilpailussa ennätyksekseen 81,20 metriä ja loppukilpailussa sijoittui sijalle 12 tuloksella 76,76 m. Hän karsiutui finaalista Berliinin MM-kilpailuissa 2009 tuloksella 75,76 metriä. Veselý paransi ennätystään yli viidellä metrillä Olomoucissa toukokuussa 2010 heittämällä silloisen maailman kauden kärkituloksen 86,45 m. Barcelonan EM-kilpailuissa 2010 hän sijoittui yhdeksänneksi. Daegun MM-kilpailuissa 2011 Veselý oli loppukilpailussa neljäs tuloksella 84,11.


title: Vítězslav Veselý

text: Veselý voitti Euroopan mestaruuden Helsingissä 2012 tuloksella 83,72. Lontoon olympialaisten karsintakilpailussa hän heitti 8. elokuuta 2012 ennätyksekseen 88,34 m. Loppukilpailussa hän sijoittui neljänneksi tuloksella 83,34. Vuonna 2016 tehdyssä uusintatestissä kuitenkin paljastui että Lontoossa hopeaa voittanut venäläinen Oleksandr Pjatnytsja oli käyttänyt dopingainetta, turinabol-nimistä anabolista steroidia ja hänen suorituksensa mitätöidään ja näin Veselý nousee pronssille.


title: Vítězslav Veselý

text: Moskovan MM-kilpailuissa 2013 Veselý saavutti kultaa tuloksella 87,17 metriä. Zürichin EM-kilpailuissa hän saavutti hopeaa tuloksella 84,79 m. Pekingin MM-kilpailuissa 2015 hän sijoittui kahdeksanneksi tuloksella 83,13. Amsterdamin EM-kilpailuissa hän voitti hopeaa tuloksella 83,59 m. Rio de Janeiron olympialaisissa 2016 hän oli seitsemäs. Hän karsiutui loppukilpailusta Lontoon MM-kilpailuissa 2017.Lähde


title: Klaus Bremer

text: Klaus Ilmari Bremer (s. 3. marraskuuta 1938 Helsinki) on suomalainen yrittäjä, toimittaja ja kansanedustaja vuosina 1995–2003. Bremer on koulutukseltaan diplomiekonomi.


title: Klaus Bremer

text: Bremer aloitti urheilutoimittajana ja avustajana Sport-Pressen ja Hufvudstadsbladet lehdissä 1954 jatkaen Uuden Suomen, Ilta-Sanomien ja Helsingin Sanomien avustajana. 1962 hänestä tuli Sanoma Oy:n uutiskuvalehti Viikkosanomien auto- ja liikennetoimittaja, 1969 Tekniikan Maailman ja Hymy-lehden erikoistoimittaja, VIP-lehden päätoimittaja, 1972 Yhtyneet Kuvalehdet Oy:n hallituksen jäsen ja Iltasetiä julkaisseen tytäryhtiön toimitusjohtaja, 1974 Karprint Ky:n varatoimitusjohtaja. 1978 hän perusti oman lehtikustantamon Kustannus Oy Autotekniikan (v:sta 1991 B Yhtiöt Oy), jonka hallituksen päätoimisena puheenjohtajana toimii edelleen. Bremer tuli tunnetuksi Radio Cityn lentävänä liikennereportterina ”Klaude Kopterina” vuosina 1989–2000.


title: Klaus Bremer

text: Bremer perusti ensimmäisen maahantuontiyrityksensä Klaus Bremer & Co, Ky:n opiskeluaikanaan 1961, ilmailualan yrityksen Bremer Air Oy:n 1975 ja autoalan yrityksen Bremer MotorSport Oy:n (v:sta 1997 BMS International Oy) 1985. Bremer on toiminut aktiivisesti Euroopan ja Pohjoismaiden autoalan lehdistön yhteistoimintajärjestöissä ITOY, IVOY, IB&COY ja NTC vuodesta 1981. Hän on World Association of Commercial Vehicles Editors (ACE) perustajajäsen. Bremer oli Helsingin Yrittäjät ry:n puheenjohtaja 2000 ja 2001. Hän on Suomen suurimman kotiseutuyhdistyksen, Stadin Slangi ry:n toinen perustajajäsen.


title: Klaus Bremer

text: Bremer oli Helsingin kaupunginvaltuuston ja kaupunkisuunnittelulautakunnan jäsen 1993–2000. Bremer valittiin eduskuntaan vuoden 1995 eduskuntavaaleissa RKP:n sitoutumattomana ehdokkaana. Hänet valittiin myös vuonna 1999, muttei asettunut ehdolle enää vuoden 2003 vaaleissa. Edustajana hän tuli tunnetuksi liikenneasioiden ajamisesta ja erityisesti yksityisautoilun puolestapuhujana.


title: Klaus Bremer

text: Bremer saavutti maajoukkueuimarina ja -vesipalloilijana 28 SM-kultaa ja 3 PM-hopeaa sekä 3 SM-kultaa kilpa-autoilussa.


title: Vera Nikolić

text: Vera Nikolić (omaa sukua Kasap, s. 23. syyskuuta 1948 Grabovac) on Jugoslaviaa edustanut yleisurheilija, joka kilpaili keskimatkojen juoksussa. Hän edusti seuratasolla Morava Cuprijaa ja Dinamo Zagrebia. Nikolić voitti 800 metriltä kolme EM-mitalia, kultaa vuosina 1966 ja 1971 sekä pronssia vuonna 1969. Lisäksi hän voitti Välimeren kisoista 1971 kultaa sekä 800 metriltä että 1 500 metriltä. Nikolić osallistui olympialaisiin kahdesti, vuosina 1968 ja 1972. Hänen parhaaksi olympiasijoituksekseen jäi viides tila 800 metriltä Münchenin kisoista 1972.


title: Vera Nikolić

text: Nikolić juoksi 800 metrin maailmanennätykseksi Lontoossa 1968 ajan 2.00,5, joka säilyi maailmanennätyksenä aina vuoteen 1971 saakka. Jugoslavian seuraajavaltion Serbian virallisena ennätyksenä se säilyi vuoteen 2015 saakka. Tuota paremmat aikansa hän juoksi kroatialaisena.


title: Klaus-Peter Justus

text: Klaus-Peter Justus (s. 1. heinäkuuta 1951 Rudolstadt) on saksalainen entinen yleisurheilija, joka kilpaili keskimatkojen juoksussa. Hän edusti maajoukkuetasolla Itä-Saksaa ja seuratasolla Tus Jenaa. Justus voitti kultaa 1 500 metriltä Rooman EM-kisoista 1974 ajalla 3.40,55. Lisäksi hän voitti samalla matkalla pronssia sisäratojen EM-kilpailuissa Rotterdamissa 1973. Justus osallistui olympialaisiin kerran, Münchenissä 1972. Tuolloin hän ei selvinnyt 1 500 metrin juoksun finaaliin saakka.


title: Kustaa Saksi

text: Kustaa Saksi (s. 1975) on suomalainen taiteilija. Hän asuu ja työskentelee Amsterdamissa, ja taiteellisen tuotantonsa ohella hänet tunnetaan Suomessa ja ulkomailla palkittuna graafikkona ja tekstiilisuunnittelijana. Saksi on monialainen taiteilija, jolle suuret installaatiot ovat tunnusomaisia. Hän on mm. suunnitellut pilvenpiirtäjiä peittäviä seinämaalauksia, sekä kuoseja ja printtejä. Brändien, kuten Niken, Dieselin ja Levi’s:n ohella Saksi on tehnyt yhteistyötä mm. Issey Miyaken, Lacosten, New York Timesin ja Marimekon kanssa. Vuonna 2013 Saksi suunnitteli Tukholman huonekalu- ja valaisinmessujen paviljonkia varten valtavan, 15 000:sta A3 -kokoisesta paperista koostuvan installaation yhdessä ruotsalaisen arkkitehti Gert Wingårdhin kanssa. Saksi on valmistunut Lahden Muotoiluinstituutista vuonna 2000. Aiemmin hän on asunut ja työskennellyt Pariisissa.


title: Kustaa Saksi

text: Viime vuosina Saksi on työskennellyt jacquard-kudontatekniikalla valmistettujen kuvakudonnaisten parissa. Kudonnaisissa on käytetty mohairia ja alpakan villaa, puuvillaa ja synteettisiä materiaaleja, kuten fosforoitua ja metallinhohtoista akryylilankaa. "Hypnopompic"-näyttely on kiertänyt gallerioissa mm. Helsingissä, New Yorkissa, Madridissa ja Brysselissä sekä museoissa Milanossa (Museo Poldi Pezzoli) ja Tilburgissa (TextielMuseum). Hypnopompinen viittaa heräämisvaiheen tilan aistiharhaan, jossa valve- ja unimaailma sekoittuvat surrealistiseksi todellisuudeksi. Valveuneen liittyy poikkeuksellinen tajunnantila, jossa kokija saattaa tuntea jonkin läsnäolon tai nähdä olentoja ja eläimiä, kuten hämähäkkejä, apinoita ja hyönteisiä. Hypnopompinen tila on yhdistetty myös migreenin aiheuttamiin visuaalisiin harhoihin: graafisiin kuvioihin, malleihin ja tekstuureihin, joiden on ajateltu vaikuttaneen ornamentiikassa sekä mosaiikki- ja tekstiiliperinteessä. Surrealistiset kudonnaiset ovat kuin abstrakteja maisemia, ja niissä näkyy myös optisen taiteen perinne. Saksille tunnusomaisissa, kirjavissa maisemissa orgaaniset muodot yhdessä eloisan kuva- ja värimaailmaan kanssa luovat säteileviä, psykedeelisiä maailmoja. Paradoksaaliset ja leikkisät aiheet synnyttävät voimakkaita, moniaistisia teoksia.


title: Manfred Kuschmann

text: Manfred Klaus Kuschmann (25. heinäkuuta 1950 Coswig – 13. helmikuuta 2002 Halle) oli saksalainen yleisurheilija, joka kilpaili kestävyysjuoksussa. Hän edusti maajoukkuetasolla Itä-Saksaa. Kuschmann voitti kultaa 10 000 metriltä Rooman EM-kisoissa 1974 ja hopeaa 5 000 metriltä samoista kisoista.


title: Ragnar Thoursie

text: Ragnar Thoursie (30. syyskuuta 1919 Katrineholm, Ruotsi – 12. heinäkuuta 2010) oli ruotsalainen kirjailija ja valtion virkamies.


title: Ragnar Thoursie

text:
Thoursie opiskeli Tukholman korkeakoulussa saksaa, psykologiaa ja uskonnonhistoriaa ja suoritti maisterintutkinnon 1943. Hänen esikoisteoksena "Emaljögat" ilmestyi 1945. Olof Palme siteerasi poliittisissa puheissaan usein Thoursien runoa "Sundbybergsprologen":
Esikoiskokoelman "Emaljögat" ilmestyessä 1945 hän oli 26-vuotias ja hänet nostettiin saman tien vuosikymmenen runoilijoiden merkittävimpien joukkoon. Hänen lahjakkuutensa oli ilmiselvää, ja odotukset olivat korkealla.


title: Ragnar Thoursie

text: Esikoisteoksensa jälkeen Thoursie julkaisi vielä kokoelman ”Nya sidor och dagsljus” (1951), mutta vaikeni sitten 30 vuodeksi. Hän antautui taas kirjalliselle uralle jäätyään eläkkeelle. Ensin ilmestyi runokoelma ja sen jälkeen muistelma "Ditt ord är ljust", jossa hän kertoo lapsuudestaan Jehovan todistaja -perheessä Katrineholmissa. Muistelmien toinen osa "Igelkottsfrid" ilmestyi 2007. Viimeinen teos "Sånger från äldreomsorgen" ilmestyi 2009. Nuoruuden teema, petos, hylkääminen palaa jälleen: vanhuksilta on viety arvokkuus ja heistä on tehty vain hoidettavia paketteja. Se yhteiskunta, johon hän aikoinaan uskoi, on kadonnut.


title: Ragnar Thoursie

text: Thoursie sai 1952 Svenska Dagbladetin kirjallisuuspalkinnon. ja Ruotsin akatemian kuninkaallisen palkinnon 2008.


title: Errol Le Cain

text: Errol Le Cain (1941–1989) oli brittiläinen animaattori ja kuvittaja. Hän tuli tunnetuksi erityisesti lastenkirjojen kuvittajana. Hän voitti Kate Greenaway -mitalin vuonna 1984. Hänen kuvittamia kirjoja on käännetty myös suomeksi, mm. Kaksitoista tanssivaa prinsessaa.


title: Laura Laine

text: Laura Laine (s. 1983) on suomalainen mainos- ja lehtikuvittaja, joka on tullut tunnetuksi erityisesti surrealistisista naishahmostaan. Hän on työskennellyt muun muassa lehdille kuten The New Yorker, Welcome to Finland, New York Times sekä vaateketjuille H&M, Zara ja Tommy Hilfiger. Hän myös suunnittelee painokuoseja Daniel Palillon vaatteisiin. Laine tunnetaan kauniista, ylipitkistä ja tyttömäisistä hahmoista, joilla on laihat vartalot ja runsaat, hulmuavat hiukset.


title: Laura Laine

text: Laura on opiskellut vaatesuunnittelua Taideteollisessa korkeakoulussa Helsingissä. Laine palkittiin vuonna 2011 Vuoden nuori muotoilija -palkinnolla yhdessä vaatesuunnittelija Heikki Salosen kanssa.


title: Coleman

text: Coleman on muun muassa seuraavien henkilöiden sukunimi:


title: Thriller Bark

text:
Thriller Bark on maailman suurin laiva animessa One Piece. Thriller Barkin "Hirmunelikko" on yksi Olkihattupiraattien päävihollisista. Thriller Bark on myös ensimmäinen osa "Whitebeard War" -saagasta, heti "Jäämetsästäjät"- fillerin jälkeen. Thriller Barkin teemana on kauhu.
Olkihattupiraatit jatkavat matkaansa Grand Linella uudella aluksellaan Thousand Sunnylla kohti Nereidin saarta. He nostavat merestä tynnyrin, jossa lukee "Merenjumalan Aarre", luullen sen tarkoittavan ruokaa ja riisiviiniä. Luffyn saadessa tynnyrin kannen auki, sieltä pamahtaa punainen valoammus. Valtava myrsky heittää Olkihatut Florianin Kolmioon, jossa he tapaavat luuranko Brookin. Brook kertoo heille menneisyydestään ja pirunmarjastaan Tuoni Tuoni -marjasta.


title: Thriller Bark

text: Olkihatut löytävät itsensä Thriller Bark-aavesaaren sisäpuolelta ja saavat tietää Brookilta, että se tynnyrissä ollut valoammus oli ansa ja että sillä tavalla Thriller Barkin väki saisi tietää laivan sijainnin. Nami, Usopp ja Chopper lähetetään matkaan ensimmäisinä Mini-Merry II:sella kohti Thriller Barkia. He tapaavat siellä aivan ensimmäiseksi Kerberoksen, jonka kolmäs pää on kettu. Heidän juostessa puuhun piiloon Kerberokselta, he löytävät lepakon, Hildonin, joka jättää kolmikon keskelle hautuumaata. Hautausmaasta nousevat zombit yrittävät saada heidät kiinni, mutta kolmikko juoksee Thriller Barkin linnaan ja tapaavat siellä Hogbackin, tohtorin, jota Chopper ihailee suuresti.


title: Thriller Bark

text:
Samaan aikaan muut Olkihatut lähtevät laivalta pelastamaan heidän kolmea ystäväänsä ja Brookin varastetun varjon. Hetken kuluttua Sanji, Zoro ja Luffy (tässä järjestyksessä) menettävät varjonsa saaren hallitsijalle ja kaapparilordille Gecko Morialle. Zombien yöjahti on alkanut.
Kalmiston Absalom ihastuu Namiin nähdessään tämän kylpemässä ja päättää saada hänet vaimokseen. Hirmunelikko aloittaa viemällä Sanjin varjon Piskiin, Zoron varjon kenraalizombiin Tuuli, Jigoroon sekä Luffyn varjon muinaishirviölle, jättiläistäkin suuremmalle Oarsille, jonka avulla Gecko Moria aikoo päästä merirosvokuninkaaksi. Brook löytää oman varjonsa Samurai Ryuumalta, jonka kanssa alkaa taistella, kuten hän oli viisi vuotta aiemmin tehnyt.


title: Thriller Bark

text:
Brookin ollessa häviöllä, Zoro jatkaa taistelua ja voittaa. Nami on vähällä joutua Absalomin vaimoksi, kunnes Sanji tulee pelastamaan tilanteen.
Kun Olkihattupiraatit pääsevät viimein taistelemaan Oarsia vastaan, Luffy muuttuu Nightmare-Luffyksi, joka sisältää 100 varjoa (normaaliin ihmiseen voi lisätä vain 2-3). Tässä muodossa Luffy pystyy olemaan vain 10 minuuttia ja muuttuu pian pienikokoiseksi Luffyksi. Lopputaistelu käydään Olkihattujen ja Morian kesken, joka on lisännyt itseensä jopa 1000 varjoa!


title: Thriller Bark

text: Hirmunelikko:


title: Texasin keltaruusu

text: Texasin keltaruusu (, tunnetaan suomeksi myös nimillä "Keltaruusu", "Preerian keltaruusu" ja "Preerian keltainen ruusu") on yhdysvaltalainen kansanlaulu, joka on peräisin Yhdysvaltain-Meksikon sodan ajoilta (1846–1848). Laulussa nimellä Keltaruusu tarkoitetaan ilmeisesti Emily West -nimistä mulattinaista, vapautettua orjaa, joka oli ollut Meksikon presidentti Santa Annan rakastajatar, mutta joka toimitti Sam Houstonille tiedon tulossa olleesta hyökkäyksestä vaikuttaen täten osaltaan Yhdysvaltojen voittoon.


title: Texasin keltaruusu

text: Suomeksi kappaleen esitti ensimmäisenä Pirkko Jaakkola vuonna 1953. Kappaleen myöhempiä esittäjiä ovat olleet muun muassa J. Karjalainen, Olavi Virta, Vieno Kekkonen, Berit ja Annikki Tähti.


title: Texasin keltaruusu

text: "Preerian keltainen ruusu" -nimelle levytetylle versiolle sanat on kääntänyt Sauvo Puhtila.


title: Arolampi

text: Arolampi on maalaiskylä Riihimäellä. Arolammilta on noin yhdeksän kilometriä Riihimäen keskustaan. Valtatie 3:n moottoritieosuus ja seututie 130 halkaisevat kylän toiselta laidalta. Arolampi on saanut nimensä Vantaan joen "laajentumasta", sillä joki virtaa lammen läpi. Lampi on lintujen suoja- ja pesimäpaikka, sillä se on laajalti ruokojen kätköissä.


title: Arolampi

text: Arolammella on Paalijoen kanjoni, hautavajoama, mikä alkaa Arolammin puolelta ja päättyy Hyvinkäälle. Korkeiden kallioiden välissä virtaa Paalijoki.


title: Arolampi

text: Tunnettuja arolampilaisia ovat Mauno Isola, joka sanoitti joululaulun ”Me käymme joulun viettohon”, ja hänen tyttärensä Maija Isola, joka oli Marimekon tekstiilien pääsuunnittelija.


title: Arolampi

text: Riihimäen vanhin kansakoulu perustettiin Arolammille vuonna 1899. Nykyään tiloissa on pitopalvelu.


title: Frans Evert Richter

text: Frans Evert Richter (15. heinäkuuta 1861 Hämeenlinna – 7. toukokuuta 1909 Helsinki) oli suomalainen pappi, maanviljelijä ja pikakirjoittaja, joka laati pikakirjoitusjärjestelmän suomen ja ruotsin kielille.


title: Frans Evert Richter

text: Richter tuli ylioppilaaksi Hämeenlinnan normaalilyseosta, suoritti teologisen erotutkinnon vuonna 1883 ja vihittiin papiksi 1884. Hän toimi kappalaisena Hollolassa 1888–1893 ja rautatiesaarnaajana vuodesta 1893. Richter toimi myös maanviljelijänä, ja julkaisi oppaat siimakalastuksesta ja ravustuksesta vuonna 1901 sekä kananhoidosta vuonna 1903.


title: Frans Evert Richter

text: Richter toimi pikakirjoittajana vuoden 1882 valtiopäivillä. Hän pyrki pikakirjoittajaksi myös myöhemmille valtiopäiville, mutta ei enää päässyt. Richter toimi myös pikakirjoituksen opettajana, ja kehitti pikakirjoitusjärjestelmän suomen ja ruotsin kielille. Järjestelmä sai lehdistössä voimakasta kritiikkiä, eikä saavuttanut merkittävää suosiota. Vuonna 1903 Richter haastoi lehtikirjoittelun takia oikeuteen toimittajia Pikakirjoituslehdestä ja Helsingfors-Postenista, mutta hävisi molemmat jutut.


title: Punainen skorpioni

text: Punainen skorpioni on Joseph Ziton ohjaama toimintaelokuva vuodelta 1989. Elokuvan pääosassa esiintyy Dolph Lundgren.


title: Punainen skorpioni

text: Nikolai (Dolph Lundgren) on neuvostoliittolainen Spetsnaz, terrorin ja tappamisen mestari, joka lähetetään Mombaka-nimiseen kuvitteelliseen Afrikan maahan tehtävään etsiä ja surmata kommunistista hallitusta vastaan taistelevien sissien johtaja Sundata.


title: Punainen skorpioni

text: Mombakassa Nikolai järjestää itsensä vankilaan Sundatan kakkosmiehen Kallundan ja kommunisteja kiihkeästi vihaavan amerikkalaisen lehtimiehen sellikaveriksi. Yhdessä he onnistuvat pakenemaan vakilasta erämaan halki sissien leiriin. Nikolai ei kuitenkaan onnistu tappamaan Sundataa ja venäläinen komendantti määrää raivoissaan haavoittuneen Nikolain tapettavaksi. Nikolai pakenee kuitenkin uudelleen autiomaahan, ja tällä kertaa tappolistalla ovat hänen entiset esimiehensä.


title: Punainen skorpioni

text: "Video-oppaassa" vuodelta 1994 Bello Romano kuvaa "Punaista skorpionia" vastenmieliseksi ja epäonnistuneeksi ja antaa sille yhden tähden viidestä, mikä vastaa sanallista arviota ”huono”.


title: Luettelo yleisurheilun Euroopan-mestaruuskilpailujen ennätyksistä

text: Yleisurheilun Euroopan-mestaruuskilpailut järjestettiin ensimmäisen kerran vuonna 1934. Kilpailuja on järjestetty pääasiassa neljän vuoden välein, kunnes vuoden 2010 jälkeen kilpailuja alettiin järjestää joka toinen vuosi.


text: Eniten kisaennätyksiä hallussaan on Isolla-Britannialla, kymmenen. Ison-Britannian kisaennätyksistä kahdeksan on miesten lajeista. Seuraavaksi eniten kisaennätyksiä on hallussaan Itä-Saksalla (7). Marita Koch on ainoa urheilija, jolla on hallussaan useampia kisaennätyksiä; 400 metrin juoksun sekä 4 × 400 metrin viestijuoksun (Itä-Saksan joukkueessa) ennätykset ovat Kochin hallussa. Ranskan joukkueen vuoden 1990 kilpailuissa juoksema 4 × 100 metrin viestijuoksun Euroopan-mestaruuskilpailujen ennätys oli myös maailmanennätys.


text: "Päivitetty 1.9.2018"


title: Prinsessa 65

text: Prinsessa 65 on Seppo Närhen esittämä käännöskappale, joka on hänen tuotannostaan ehkä tunnetuin. Kappaleen ovat säveltäneet Neil Sedaka ja Howard Greenfield nimellä ”Queen of 1964”. Suomalaisen sanoituksen teki Hector. Kappale julkaistiin 1975 kantrihenkisellä albumilla "Närhi" sekä singlellä ”Prinsessa -65” / ”Kuukoira” (Hi-Hat HIS 1005). ”Kuukoira” on versio Cat Stevensin kappaleesta ”Moonshadow” ja senkin suomalaiset sanat ovat Hectorin tekemät.


title: Prinsessa 65

text: Soittajina ”Prinsessa 65” -kappaleella olivat muun muassa Nono Söderberg, Ronnie Österberg, Kaj Westerlund, Heikki Virtanen ja Nappi Ikonen.


title: Prinsessa 65

text: ”Prinsessa 65” kertoo bändäreistä, jotka pyrkivät bändien keikkabusseihin ja soittajien tuttavuuteen.


title: Peter Elliott

text: Peter Elliott (s. 9. lokakuuta 1962 Rawmarsh, Rotherham, Yhdistynyt kuningaskunta) on englantilainen keskimatkojen juoksija, joka saavutti useita arvokilpailumitaleja 1983–1990.


title: Peter Elliott

text: Elliott sijoittui 1981 neljänneksi junioreiden EM-kilpailujen 800 metrillä. Vuonna 1983 hän saavutti samalla matkalla hopeaa Budapestin sisäratojen EM-kilpailuissa, oli kolmas Euroopan cupissa ja sijoittui Helsingin MM-kilpailuissa neljänneksi ajalla 1.44,87. Los Angelesin olympialaisissa 1984 hän ei pystynyt osallistumaan 800 metrin välieräjuoksuun loukkaantumisen vuoksi.


title: Peter Elliott

text: Elliott saavutti 1986 pronssia Edinburghin Kansainyhteisön kisojen 800 metrillä ja voitti saman matkan GP-finaalin. Rooman MM-kilpailuissa 1987 hän sai hopeaa 800 metrillä ajalla 1.43,41. Soulin olympialaisissa 1988 hän sai hopeaa 1 500 metrillä ajalla 3.36,15 ja sijoittui 800 metrillä neljänneksi.


title: Peter Elliott

text: Elliott sai kultaa Aucklandin Kansainyhteisön kisojen 1990 1 500 metrillä ajalla 3.33,39. Splitin EM-kilpailuissa hän pääsi 1 500 metrin loppukilpailuun juryn päätöksellä tultuaan tönityksi välierässä. Loppukilpailussa hän sijoittui neljänneksi. Hän voitti Euroopan cupin 1 500 metriä 1991, mutta joutui lopettamaan uransa loukkaannuttuaan 1 500 metrin kilpailussa kotikentällään Rotherhamissa 1992.


title: Peter Elliott

text: Elliott kuului Britannian joukkueeseen, joka teki 4 × 800 metrin viestin maailmanennätyksen 1982. Talvella 1990 hän juoksi 1 500 metrillä sisäratojen maailmanennätyksen 3.34,20. Lisäksi hän teki Britannian halliennätykset 1 500 metrillä 3.37,9 (1988) sekä maililla 3.53,70 (1988) ja 3.52,02 (1990). Hän voitti Yhdistyneen kuningaskunnan mestaruuden 800 metrillä 1983, 1984 ja 1986 sekä 3 000 metrillä 1991.


title: Speedy

text: Speedy on nimi kahdelle eri DC Comicsin kustantamalle sarjakuvasankarille, jonka loivat alun perin Mort Weisinger ja Paul Norris. Se teki ensi esiintymisensä vuonna 1941 "More Fun Comics" -sarjakuvalehden numerossa 73. Speedy tunnetaan Vihreän Nuolen teini-ikäisenä apurina.


title: Speedy

text: Alkuperäinen Speedy oli orvoksi jäänyt Roy Harper Juniori. Hänen isänsä oli metsänvartija, joka kuoli pelastaessaan tulipalolta navajoen poppamiehen Brave Bowin. Poppamies kasvatti Harperin ja opetti hänelle jousiammuntaa. Poika opetteli mieluusti, erityisesti ihannoimansa sankarin Vihreän Nuolen myötä. Teini-iässä Harper sai tilaisuuden esiintyä jousiammuntakilpailussa, jossa Vihreä Nuoli oli tuomarina. Vuosia myöhemmin Brave Bowin kuoltua Vihreä Nuoli pyysi Harperia apurikseen, johon poika myös suostui ja sai sankarinimekseen Speedy. Samalla Harperista tuli Vihreän Nuolen alter egon Oliver Queenin suojatti.


title: Speedy

text: Taistellessaan muutaman vuoden Vihreän Nuolen rinnalla Harperista tuli samalla yksi Teinititaanien perustajajäsenistä. Alkuperäsryhmän lopetettua toimintansa Harper sekaantui huumeisiin Great Frog musiikkiyhtyeen myötä. Sittemmin Harper vietti aikaa Suicide Squad ryhmässä ennen palaamistaan Teinititaaneihin. 1990-luvulla Harper luopui Speedyn roolista ja otti uudeksi nimekseen Arsenal.


title: Speedy

text: Mia Dearden oli teini-ikäinen tyttö, joka karkasi kotoaan isänsä pahoinpitelyn vuoksi. Deardenista tuli lapsiprostutioitu, mutta tuli myöhemmin pelastetuksi eräältä asiakkaalta Oliver Queenin myötä. Queenilla ei kuitenkaan ollut tarpeeksi aikaa tytölle yrittäessään jälleen rakentaa elämäänsä. Dearden ryhtyi opettelemaan salaa jousiammuntaa ja kamppailemista yhdessä Queenin seuraajan Connor Hawken kanssa. Dearden pyysi samalla jatkuvasti Queenilta päästä Vihreän Nuolen apuriksi, mutta Queen ei halunnut asettaa toista apuria vaaraan. Sittemmin Deardenin huomattua olevansa HIV-positiivi, hän pyrki yhä ahkerammin päästä Vihreän Nuolen apuriksi, kunnes hän suostui ottamaan tytön uudeksi Speedyksi. Myös Dearden oli hetken aikaa Teinititaanien jäsen.


title: Speedy

text: Harperin versio Speedystä esiintyi ensimmäisen kerran televisiossa "The Superman/Aquaman Hour of Adventure" -ohjelman Teinititaanien jaksoissa, jossa hahmon äänenä toimi Pat Harrington, Jr.


title: Speedy

text: Harperin versio esiintyi "Teen Titans" -sarjassa vierailevana hahmona vuosina 2004–2005, jolloin hahmon äänenä oli Mike Erwin. Se ei ollut aluksi Teinititaani ensi esiintymisessään jaksossa ”Winner Take All”, jossa se taisteli eräässä turnauksessa Robinia vastaan. Myöhemmin Harper liittyi Teinititaanien sisarryhmään Titans East, jossa olivat myös Vesipoika, Bumblebee ja Más y Menos.


title: Speedy

text: Harper esiintyy "Justice League Unlimitedin" jaksossa ”Patriot Act”, jossa hahmon äänenä on "Teen Titans" -sarjan tavoin Mike Erwin. Speedy lähetettiin Metropolisiin lisäapuna Crimson Avengerin kanssa, kun kaikki varsinaiset Oikeuden Puolustajat olivat kiireellisiä omien tehtävien vuoksi. Jaksossa Vihreä Nuoli mainitsi Speedyn olevan hänen entinen apuri. Kaksikko yritti kukistaa superseerumin ottaneen kenraali Eilingin, joka yritti tappaa Teräsmiehen, mutta joutui tappelemaan sitä vastoin kourallisen ilman supervoimia omaavia sankareita vastaan. Speedy ja Vihreä Nuoli eivät kuitenkaan onnistuneet kukistamaan Eilingia ja nuolten loppuessa kesken se heitti kaksikon autojen päälle, jonka myötä he menettivät tajuntansa. Lopulta Eiling huomasi tehneensä virheen asukkaiden huomautuksesta ja lähti matkoihinsa.


title: Speedy

text: Harper esiintyi muutaman kerran "Batman – pelottomat" -sarjassa, jossa hahmon äänenä toimi Jason Marsden. Se esiintyi ensi kerran jaksossa ”Dawn of the Deadman!” jossa se oli Vihreän Nuolen apurina. Jakson aikana sen keho joutui Deadmanin ja Batmanin henkien hallintaan, jotka yrittivät pelastaa Batmanin ja johdattaa Vihreä Nuoli etsimään Batmanin haudan, jonne hänet haudattiin elävänä. Toisessa jaksossaan ”Sidekicks Assemble!” Speedy työskenteli yhdessä Vesipojan ja Robinin kanssa estääkseen Ra’s al Ghulin aikeet. Speedy poikkeaa sarjakuvaversiostaan ettei se ole yhtä vastahakoinen, kuten jaksossa esiintyneet Robin ja Vesipoika vaan enemmän kiltin oloinen sankari.


title: Speedy

text: Roy Harper on Green Arrown suojatti, joka ryhtyy soolosankariksi nimeltä Red Arrow siitä syystä, että oikeuden puollustajat eivät kerro apureilleen totuutta puolustajien tukikohdasta. Kun Aqualad, Robin ja Kid Flash perustavat apureiden tiimin Roy kieltäytyy liittymästä tiimiin. Sarjan lopussa, kun Roy pettää puolustajat, Vandal Savagelle ja Valolle selviää, että Roy ei olekaan alkuperäinen Roy Harper, vaan Kadmos-projektin valmistama klooni. Klooni Roy alkaa etsiä aitoa Royta ja lopulta löytää tämän vaimonsa Jade Nguyen kanssa Tiibetistä, jonka jälkeen aito Roy viedään Star Cityn sairaalaan, jossa hän toipuu. Aidolta Roylta puuttuu käsi, koska siitä Kadmus-projekti otti hänen dna:nsa. Aito Roy lähtee Lex Luthorin perään, joka oli Kadmuksen johtaja ja jonka takia tämä oli vastuussa Royn käden puuttumisesta. Luthor kuitenkin antaa Roylle robottikäden, jonka jälkeen Roy alkaa toimia sankarina nimeltä Arsenal.


title: Speedy

text: Mia Deardenin versio Speedysta esiintyi ensimmäisen kerran televisiossa 30. lokakuuta 2009 "Smallvillen" 9. tuotantokauden jaksossa ”Crossfire”, jossa hahmoa esittää Elise Gatien. Se esiintyi hyvin pitkälti sarjakuvan tavoin. Dearden on sarjassa prostutioitu, joka on opetellut katutappelemista. Hän yritti kerätä tarpeeksi rahaa päästäkseen eroon sutenööristään Rickistä. Oliver Queen näkee tytön kiltin puolen ja opettaa hänelle hallitsemaan vihansa. Sutenööri Rick kuitenkin pakottaa Deardenia houkuttelemaan Queenin syrjäiseen paikkaan, jotta voisi kidnapata hänet. Dearden kuitenkin kääntyy Rickiä vastaan, joka joutuu myöhemmin pidätetyksi. Dearden puolestaan jatkoi Queenin kumppanina ja sai tietää myös hänen olevan Vihreä Nuoli.


title: Sotaloli

text: Sotaloli on beetasalpaajiin kuuluva lääkeaine, jota myydään valmistenimellä Sotacor 80 mg tabletteina. Sotalolilla hoidetaan muiden beetasalpaajien tavoin verenkiertotauteja ja sydäntauteja. Lääkevalmisteen syömistä ei suositella lopetettavan kesken, sillä se voi aiheuttaa ongelmat uudestaan pahempina.


title: A Lesson to Be Learned

text: A Lesson to Be Learned on yhdysvaltalaisen rap-yhtye RBL Possen esikoisalbumi. Sen julkaisi 16. marraskuuta 1992 In-a-Minute Records. Albumi pääsi Billboardin listoille.


title: Ruthless by Law

text: Ruthless by Law on yhdysvaltalaisen rap-yhtye RBL Possen toinen studioalbumi. Sen julkaisi 25. lokakuuta 1994 In-a-Minute Records. Albumin menestyksestä kertoo Billboardin listoille pääsy.


title: An Eye for an Eye (albumi)

text: An Eye for an Eye on yhdysvaltalaisen rap-yhtye RBL Possen kolmas studioalbumi. Sen julkaisi 30. syyskuuta 1994 Big Beat Records ja Atlantic Records toimi jakelijana. Albumin menestyksestä kertoo korkeat sijoitukset Billboardin listoilla.


title: An Eye for an Eye (albumi)

text: Albumi on ensimmäinen RBL Possen julkaisu Mr. Ceen kuoleman jälkeen.


title: Eye for an Eye

text: Eye for an Eye tai An Eye for an Eye () voi tarkoittaa ainakin seuraavia:


title: Bootlegs & Bay Shit: The Resume

text: Bootlegs & Bay Shit: The Resume on yhdysvaltalaisen rap-yhtye RBL Possen kokoelmalevy. Sen julkaisi 26. syyskuuta 2000 Right Way Records.


title: Hostile Takeover

text: Hostile Takeover on yhdysvaltalaisen rap-yhtye RBL Possen viides ja samalla viimeinen studioalbumi. Sen julkaisi 8. toukokuuta 2001 Right Way Records.


title: Hostile Takeover

text: Albumi jäi heidän viimeiseksi julkaisuksi, koska Hitman ammuttiin kuoliaaksi vuonna 2003. Black C on ainoa jäljellä oleva jäsen yhtyeen perustajista ja hän on julkaissut bändin julkaisematonta materiaalia omilla albumeillaan.


Miesten 20 kilometrin kävely yleisurheilun Euroopan-mestaruuskilpailuissa 2010 kilpailtiin kisojen ensimmäisenä päivänä 27. heinäkuuta, ja se oli kisojen ensimmäinen finaalitapahtuma.


title: Miesten 20 kilometrin kävely yleisurheilun Euroopan-mestaruuskilpailuissa 2010

text: Kilpailun alkuperäinen voittaja venäläinen Stanislav Jemeljanov hylättiin vuonna 2014 hänen biologisen dopingpassinsa epäselvyyksien perusteella.


Miesten moukarinheitto yleisurheilun Euroopan-mestaruuskilpailuissa 2010 kilpailtiin Estadi Olímpic Lluís Companys-stadionilla 27. heinäkuuta ja 28. heinäkuuta.
Karsintarajan 75,50 (Q) ylittäneitä oli neljä, joten 12 parasta selvisi loppukilpailuun.


title: Katrineholm

text: Katrineholm on Katrineholmin kunnan keskustaajama Ruotsin Södermanlandissa. Taajamassa on asukkaita 22 037 (2009).